O ma waa ga o! Ṣẹgun naa tun fipa ba ọmọ bibi inu ẹ laṣepọ l’Abẹokuta

Gbenga Amos, Ogun Epe rabandẹ rabandẹ lawọn eeyan n gbe baale ile ẹni ọdun mẹrindinlọgọta yii, Ọgbẹni Oluṣẹgun Oluwọle, ṣẹ, bẹẹ ni wọn n bu u loriṣiiriṣii, latari bọwọ awọn ọlọpaa ṣe tẹ pẹlu ẹsun pe o ki ọmọ bibi inu ẹ ti ko ju ọdun mẹtadinlogun mọlẹ, o si fipa ba a laṣẹpọ. Adugbo kan ti wọn n pe ni Amọlaṣọ, nitosi Kutọ, niluu Abẹokuta, niṣẹlẹ naa ti waye gẹgẹ bi Alukoro ileeṣẹ ọlọpaa Ogun, SP Abimbọla, ṣe ṣalaye ninu atẹjade kan to fi lede lọjọ Aiku, Sannde, ọjọ kọkanla, oṣu Kẹsan-an yii, lori iṣẹlẹ ohun. Abimbọla ni ọmọbinrin ti wọn forukọ bo laṣiiri naa lo waa fẹnu ara ẹ ṣalaye ohun to ṣẹlẹ fawọn ọlọpaa ni ẹka ileeṣẹ wọn to wa ni Ibara, awọn ẹṣọ alaabo So-Safe kan tọmọ naa ti kọkọ fẹjọ baba ọran yii sun si tẹle e de teṣan. Ninu ẹjọ to ro, o ni nnkan bii aago mọkanla aabọ alẹ ọjọ, Abamẹta, Satide, ọjọ kẹwaa, oṣu yii, ni baba oun yọ kẹlẹ wọnu yara toun n sun si, o lọwọ ti pa, ẹsẹ ti pa nigba naa, gbogbo araale yooku ti sun, ni baba naa ba ṣi oun laṣọ, o si fọwọ di oun lẹnu, o ni niṣe loun maa pa oun danu toun ba fi le pariwo tabi sọ fẹnikan, bẹẹ ni Oluṣẹgun ṣe fipa ba oun laṣepọ. Kia ti DPO teṣan Ibara gbọrọ yii lo ti paṣẹ fawọn ọmọọṣẹ ẹ ki wọn lọọ mu baba naa, wọn si fi pampẹ ofin gbe e, o di tọlọpaa. Wọn ni afurasi yii o jiyan rara, o jẹwọ pe loootọ loun huwa laabi naa, amọ ki wọn foriji oun, tori ọmọ mẹfa loun ni, oun o tiẹ le sọ pato ohun to rọ lu oun toun fi ba ọmọ oun sun bii obukọ.


Ninu ẹjọ to ro, o ni nnkan bii aago mọkanla aabọ alẹ ọjọ, Abamẹta, Satide, ọjọ kẹwaa, oṣu yii, ni baba oun yọ kẹlẹ wọnu yara toun n sun si, o lọwọ ti pa, ẹsẹ ti pa nigba naa, gbogbo araale yooku ti sun, ni baba naa ba ṣi oun laṣọ, o si fọwọ di oun lẹnu, o ni niṣe loun maa pa oun danu toun ba fi le pariwo tabi sọ fẹnikan, bẹẹ ni Oluṣẹgun ṣe fipa ba oun laṣepọ. Kia ti DPO teṣan Ibara gbọrọ yii lo ti paṣẹ fawọn ọmọọṣẹ ẹ ki wọn lọọ mu baba naa, wọn si fi pampẹ ofin gbe e, o di tọlọpaa. Wọn ni afurasi yii o jiyan rara, o jẹwọ pe loootọ loun huwa laabi naa, amọ ki wọn foriji oun, tori ọmọ mẹfa loun ni, oun o tiẹ le sọ pato ohun to rọ lu oun toun fi ba ọmọ oun sun bii obukọ. Amọ ṣa, ọrọ yii ti detiigbọ Kọmiṣanna ọlọpaa ipinlẹ Ogun, CP Lanre Bankọle si ti paṣẹ pe ki wọn fi baba kibaba yii ṣọwọ sawọn ọlọpaa ọtẹlẹmuyẹ lẹka ti wọn ti n ṣewadii iwa ọdaran abẹle. Bakan naa ni wọn ti gbe ọmọbinrin naa lọ ileewosan jẹnẹra fun ayẹwo ati itọju iṣegun. Wọn lafurasi ọdaran yii maa fara han niwaju adajọ laipẹ.


Amọ ṣa, ọrọ yii ti detiigbọ Kọmiṣanna ọlọpaa ipinlẹ Ogun, CP Lanre Bankọle si ti paṣẹ pe ki wọn fi baba kibaba yii ṣọwọ sawọn ọlọpaa ọtẹlẹmuyẹ lẹka ti wọn ti n ṣewadii iwa ọdaran abẹle. Bakan naa ni wọn ti gbe ọmọbinrin naa lọ ileewosan jẹnẹra fun ayẹwo ati itọju iṣegun. Wọn lafurasi ọdaran yii maa fara han niwaju adajọ laipẹ.


EFCC ti mu oyinbo Chinese to n wakusa lọna aitọ n’llọrin

Ibrahim Alagunmu, Ilọrin Ajọ to n gbogun ti iwa jibiti ati ṣiṣe owo ilu mọkumọku nilẹ yii, (EFCC), ti mu oyinbo Chinese kan, Gang Deng, ẹni ọdun mọkandinlọgbọn, fẹsun pe o n wakusa lọna aitọ niluu Ilọrin, nipinlẹ Kwara. Ninu atẹjade kan ti Alukoro ajọ naa, Wilson Uwujaren, fi sita to tẹ ALAROYE lọwọ lọjọ Abamẹta, Satide, opin ọsẹ yii, sọ pe lọjọ Ẹti, Furaidee, ni ọwọ tẹ Deng, pẹlu awọn ohun alumọọni to lọọ wa lọna aitọ lai gba iwe aṣẹ lọwọ awọn alaṣẹ, ti wọn si ri ọkọ tirela to fi n ko ẹru naa gba lọwọ rẹ. O tẹsiwaju pe ajọ naa yoo foju oyinbo yii bale-ẹjọ laipẹ lẹyin ti wọn ba pari gbogbo iwadii. Tẹ o ba gbagbe, ninu oṣu to kọja yii, ni ajọ ọhun ati sifu difẹnsi ṣiṣẹ papọ, ti wọn si mu awọn mẹtala kan lagbegbe Kakafu, nijọba ibilẹ Pategi, nipinlẹ naa, fẹsun pe wọn n Wakusa lọna aitọ kọwọ too tun tẹ oyinbo Chinese, lọjọ Ẹti, Furaidee, opin ọsẹ yii, fun irufẹ ẹsun kan naa.


Ẹ wo Oluwaṣeun to n fibọn onike jale n’Idiroko

Gbenga Amos, Ogun Ọjọ gbogbo ni tole, ọjọ kan ni tolohun. O pẹ ti ọdọkunrin ẹni ọdun mejilelogun kan ti n fi ibọn onike jale lagbegbe Idiroko, nipinlẹ Ogun, tawọn eeyan ko si mọ pe ayederu ibọn lo fi n ṣeru ba wọn. Ṣugbọn iwa ọdaran naa ti sọ ọ dero ahamọ bayii, nigba tọwọ palaba rẹ segi. Ọga agba awọn ẹṣọ alaabo So-Safe nipinlẹ Ogun, Kọmanda Sọji Ganzallo, lo sọrọ yii di mimọ ninu atẹjade kan to fi sita lọjọ Abamẹta, Satide, ọjọ kẹwaa, oṣu Kẹsan-an ta a wa yii. Ganzallo ni ni nnkan bii aago meji kọja iṣẹju diẹ lọwọ awọn ọmọọṣẹ oun ti wọn wa lagbegbe ijọba ibilẹ Ipokia ba afurasi ọdaran yii lọjọ Ẹti, Furaidee, to ṣaaju. Wọn ni niṣe ni Oluwaṣeun, to n gbe Agboole Olorogbo, lagbegbe Aṣheko/Ibatẹfin, nijọba ibilẹ kan naa, mura bii ero to fẹẹ gun ọkada, o duro sẹgbẹẹ ọna, o si da ọlọkada kan duro, Bamidele Mujeeb lorukọ tiyẹn n jẹ, o ni ko gbe oun lati Opopona Afẹriku, ni Idiroko, to duro si lọ si Opopona Ọbalana, lọna Bebe, ọna ti wọn n tọ jade si orileede olominira Bẹnẹ.


Ọga agba awọn ẹṣọ alaabo So-Safe nipinlẹ Ogun, Kọmanda Sọji Ganzallo, lo sọrọ yii di mimọ ninu atẹjade kan to fi sita lọjọ Abamẹta, Satide, ọjọ kẹwaa, oṣu Kẹsan-an ta a wa yii. Ganzallo ni ni nnkan bii aago meji kọja iṣẹju diẹ lọwọ awọn ọmọọṣẹ oun ti wọn wa lagbegbe ijọba ibilẹ Ipokia ba afurasi ọdaran yii lọjọ Ẹti, Furaidee, to ṣaaju. Wọn ni niṣe ni Oluwaṣeun, to n gbe Agboole Olorogbo, lagbegbe Aṣheko/Ibatẹfin, nijọba ibilẹ kan naa, mura bii ero to fẹẹ gun ọkada, o duro sẹgbẹẹ ọna, o si da ọlọkada kan duro, Bamidele Mujeeb lorukọ tiyẹn n jẹ, o ni ko gbe oun lati Opopona Afẹriku, ni Idiroko, to duro si lọ si Opopona Ọbalana, lọna Bebe, ọna ti wọn n tọ jade si orileede olominira Bẹnẹ. Ṣe awọfẹlẹ bonu ko jẹ ka rikun aṣebi, bi wọn ṣe n lọ lọna, bẹẹ ni Oluwaṣeun n dari ọlọkada pe ko ya sọna mi-in, ti wọn ba ti rin siwaju diẹ, aa tun ni ko ya sibi kan, lai mọ pe niṣe ni jagunlabi n dọgbọn yọ ibọn to fi sabẹ aṣọ. Lojiji lo ni kọlọkada naa duro, biyẹn si ṣe duro, niṣe lafurasi yii fa ibọn yọ si i, o ni ko mu eyi to ba fẹ ninu ko fi ọkada ẹ silẹ ko tete maa sa lọ, abi koun yinbọn pa a. Bi eyi ṣe n ṣẹlẹ lọwọ, Oluwaṣeun ko mọ pawọn ẹṣọ So-Safe ti wọn n patiroolu kiri agbegbe naa ti wa lọọọkan ti wọn ṣakiyesi ohun to n ṣẹlẹ, kia ni wọn si ti kan wọn lara, ni wọn ba mu un pẹlu ibọn ọwọ ẹ. Igba ti wọn yẹ ibọn naa wo laṣiiri tu pe ibọn iṣere ọmọde, ibọn onike, lo fi n jale kiri. Nigba ti wọn wọ ọ de ọfiisi wọn, afurasi naa jẹwọ pe loootọ loun fẹẹ ja ọkada naa gba, ati pe o ti pẹ toun ti n fibọn onike ọhun jale lagbegbe naa, o ni niṣe loun maa n ta awọn eru ole naa ni gbajo, toun si n fowo ẹ jẹun.


Ṣe awọfẹlẹ bonu ko jẹ ka rikun aṣebi, bi wọn ṣe n lọ lọna, bẹẹ ni Oluwaṣeun n dari ọlọkada pe ko ya sọna mi-in, ti wọn ba ti rin siwaju diẹ, aa tun ni ko ya sibi kan, lai mọ pe niṣe ni jagunlabi n dọgbọn yọ ibọn to fi sabẹ aṣọ. Lojiji lo ni kọlọkada naa duro, biyẹn si ṣe duro, niṣe lafurasi yii fa ibọn yọ si i, o ni ko mu eyi to ba fẹ ninu ko fi ọkada ẹ silẹ ko tete maa sa lọ, abi koun yinbọn pa a. Bi eyi ṣe n ṣẹlẹ lọwọ, Oluwaṣeun ko mọ pawọn ẹṣọ So-Safe ti wọn n patiroolu kiri agbegbe naa ti wa lọọọkan ti wọn ṣakiyesi ohun to n ṣẹlẹ, kia ni wọn si ti kan wọn lara, ni wọn ba mu un pẹlu ibọn ọwọ ẹ. Igba ti wọn yẹ ibọn naa wo laṣiiri tu pe ibọn iṣere ọmọde, ibọn onike, lo fi n jale kiri. Nigba ti wọn wọ ọ de ọfiisi wọn, afurasi naa jẹwọ pe loootọ loun fẹẹ ja ọkada naa gba, ati pe o ti pẹ toun ti n fibọn onike ọhun jale lagbegbe naa, o ni niṣe loun maa n ta awọn eru ole naa ni gbajo, toun si n fowo ẹ jẹun. Ganzallo lawọn ti fa oun ati ọkada to fẹẹ ji, ati ọlọkada naa, le awọn ọlọpaa ẹka ileeṣẹ Idiroko lọwọ, ki wọn le tubọ ṣewadii, ki wọn si gbe igbesẹ ofin lori ẹ.


Ganzallo lawọn ti fa oun ati ọkada to fẹẹ ji, ati ọlọkada naa, le awọn ọlọpaa ẹka ileeṣẹ Idiroko lọwọ, ki wọn le tubọ ṣewadii, ki wọn si gbe igbesẹ ofin lori ẹ.


Ẹyin ọkunrin gidi da, Ẹniọla Badmus loun n w’ọkọ o

Faith Adebọla, Eko Bawọn apọn ti wọn n wa iyawo, atawọn ọkunrin ti wọn n ṣaroye pe awọn o rẹni fẹ, ba tete gba anfaani kan to ṣi silẹ lọdọ gbaju-gbaja oṣere tiata ilẹ wa kan mu, ti wọn tete kan si Ẹniọla Badmus lori aago tabi lori ikanni ayelujara ẹ lai fakoko ṣofo, o ṣee ṣe ki tuu ge fọọ fun wọn o, tori obinrin arẹwa to lomi lara tẹlẹ, ṣugbọn to ti waa di lẹpa bayii, ti kede pe oun n wa ọkọ o, kawọn ọkunrin gidi, awọn fain bọbọ lanu ba oun sọrọ, ki wọn jẹ koun mọ bo ṣe n lọ lọkan wọn. Eyi ko ṣẹyin bawọn ọkunrin ṣe n kọ oriṣiiriṣii ọrọ ifẹ sori fọto to gbe sori Instagraamu rẹ, ti wọn si n ṣe ẹda awọn fọto naa, ti wọn n tun fọto naa ya si nla tabi kekere, ti wọn si n fi wọn dara oriṣiiriṣii bo ṣe wu wọn. Kinni yii ko ṣẹṣẹ maa ri bẹẹ o, ṣugbọn Ẹniọla ti lohun toun n reti kọ leyi ti wọn n ṣe yẹn, o ni kawọn ti wọn nifẹẹ soun ba oun sọrọ loun fẹ, ki i ṣe ki wọn kan maa fi fọto oun dabira, tabi ki wọn maa dọgbọn kọ ọrọ sabẹ wọn. Ninu ọrọ kan ti “Gbogbo Big Gẹz”, gẹgẹ bawọn kan ṣe maa n pe e, gbe sori ikanni Instagiraamu ẹ lalẹ ọjọ Abamẹta, Satide to lọ yii lo ti ni: “Ti mo ba wọ yin loju, ẹ dẹnu ifẹ kọ mi. Ẹ yee ṣe fọto mi bo ṣe wu yin, tori o n dun mi o. Ẹ sọrọ jade, ẹ ma tun fọto mi ya si oriṣiiriṣii, tori mo n mọ ọn lara o.” O tun sọ pe: “Mo gbọ pe ọrọ mi ni wọn n sọ lọwọlọwọ bayii, wọn ni ọrọ mi lo wa lẹnu awọn eeyan kaakiri, ṣe loootọ ni ṣa?” Bẹẹ, loootọ, bi wọn ba daṣa ‘ẹni ti wọn n sọ’ fun Ẹniọla Badmus lasiko yii, tiẹ to bẹẹ. Yatọ si bi ẹnu ṣe n ya ọpọ eeyan sawọn fọto tuntun tobinrin naa n gbe sori ikanni ẹ, to ṣafihan bo ti ṣe din isanra jọkọtọ ẹ ku daadaa, ti Wule Bantu waa di lẹpa, to si tun jẹ arimaleelọ, bii iṣẹ iyanu nla kan ni irisi obinrin naa ri loju awọn ololufẹ ẹ, agaga awọn ti wọn mọ ọn latilẹ wa.


Ninu ọrọ kan ti “Gbogbo Big Gẹz”, gẹgẹ bawọn kan ṣe maa n pe e, gbe sori ikanni Instagiraamu ẹ lalẹ ọjọ Abamẹta, Satide to lọ yii lo ti ni: “Ti mo ba wọ yin loju, ẹ dẹnu ifẹ kọ mi. Ẹ yee ṣe fọto mi bo ṣe wu yin, tori o n dun mi o. Ẹ sọrọ jade, ẹ ma tun fọto mi ya si oriṣiiriṣii, tori mo n mọ ọn lara o.” O tun sọ pe: “Mo gbọ pe ọrọ mi ni wọn n sọ lọwọlọwọ bayii, wọn ni ọrọ mi lo wa lẹnu awọn eeyan kaakiri, ṣe loootọ ni ṣa?” Bẹẹ, loootọ, bi wọn ba daṣa ‘ẹni ti wọn n sọ’ fun Ẹniọla Badmus lasiko yii, tiẹ to bẹẹ. Yatọ si bi ẹnu ṣe n ya ọpọ eeyan sawọn fọto tuntun tobinrin naa n gbe sori ikanni ẹ, to ṣafihan bo ti ṣe din isanra jọkọtọ ẹ ku daadaa, ti Wule Bantu waa di lẹpa, to si tun jẹ arimaleelọ, bii iṣẹ iyanu nla kan ni irisi obinrin naa ri loju awọn ololufẹ ẹ, agaga awọn ti wọn mọ ọn latilẹ wa. Ọrọ mi-in to tun n lọ nigboro nipa Ẹniọla Badmus ni ti ile agberin to ṣẹṣẹ tẹ irawọ oṣere naa lọwọ, iyẹn ọkọ ayọkẹlẹ to fi ṣe ẹbun ayẹyẹ ọjọọbi ẹ laipẹ yii. Gbogbo ọjọ keje, oṣu Kẹsan-an, l’Ẹniọla maa n ṣayẹyẹ ọjọọbi ẹ, tori ayajọ ọjọ naa lo n le ọdun kan si i loke eepẹ. Iranti ọjọọbi naa ti Wule Bantu ṣe lọdun 2022, iyẹn Ọjọruu, Wẹsidee, ọsẹ to kọja, ni ẹbun ọkọ ayọkẹlẹ tuntun, Mercedes-Benz GLE 450 SUV igbalode too lọwọ, amọ iyatọ to wa nibẹ ni pe ki i ṣe alejo, tabi ololufẹ ẹ kan lo ra ọkọ naa fun un o, Ẹniọla lo ra ọkọ ẹ, oun lo si fun ara ẹ lẹbun ọjọọbi ọhun.


Ọrọ mi-in to tun n lọ nigboro nipa Ẹniọla Badmus ni ti ile agberin to ṣẹṣẹ tẹ irawọ oṣere naa lọwọ, iyẹn ọkọ ayọkẹlẹ to fi ṣe ẹbun ayẹyẹ ọjọọbi ẹ laipẹ yii. Gbogbo ọjọ keje, oṣu Kẹsan-an, l’Ẹniọla maa n ṣayẹyẹ ọjọọbi ẹ, tori ayajọ ọjọ naa lo n le ọdun kan si i loke eepẹ. Iranti ọjọọbi naa ti Wule Bantu ṣe lọdun 2022, iyẹn Ọjọruu, Wẹsidee, ọsẹ to kọja, ni ẹbun ọkọ ayọkẹlẹ tuntun, Mercedes-Benz GLE 450 SUV igbalode too lọwọ, amọ iyatọ to wa nibẹ ni pe ki i ṣe alejo, tabi ololufẹ ẹ kan lo ra ọkọ naa fun un o, Ẹniọla lo ra ọkọ ẹ, oun lo si fun ara ẹ lẹbun ọjọọbi ọhun. Lori ikanni Instagiraamu ẹ lori ẹrọ ayelujara, nibi to ti kede ọkọ tuntun naa, Ẹniọla kọ ọ sibẹ pe: “Ẹbun ọjọọbi ti mo fun ara mi ree o…. Mi o tiẹ mọ ibi ti n ba ti bẹrẹ, ṣugbọn mo ṣaa mọ pe mo gbiyanju ṣa…. Iṣẹ aṣelaagun mi lo mu eleyii wa o, gbogbo yin lẹ si le jẹrii si i.” Bi Ẹniọla ṣe kọ ọrọ yii tan lo gbe fọtọ ara ẹ ṣẹgbẹẹ mọto naa, o si gbe e soke ọrọ ọrọ to kọ ọhun.


Lori ikanni Instagiraamu ẹ lori ẹrọ ayelujara, nibi to ti kede ọkọ tuntun naa, Ẹniọla kọ ọ sibẹ pe: “Ẹbun ọjọọbi ti mo fun ara mi ree o…. Mi o tiẹ mọ ibi ti n ba ti bẹrẹ, ṣugbọn mo ṣaa mọ pe mo gbiyanju ṣa…. Iṣẹ aṣelaagun mi lo mu eleyii wa o, gbogbo yin lẹ si le jẹrii si i.” Bi Ẹniọla ṣe kọ ọrọ yii tan lo gbe fọtọ ara ẹ ṣẹgbẹẹ mọto naa, o si gbe e soke ọrọ ọrọ to kọ ọhun. Oju-ẹsẹ lawọn ololufẹ rẹ ti bẹrẹ si i kan saara si i, wọn lawọn ba a yọ fun ti ọjọọbi ẹ, wọn si tun ki i ku oriire fun ti ọkọ ayọkẹlẹ tuntun to ṣẹṣẹ ja lailọọnu ẹ, wọn ni oriire naa aa ba a kalẹ, wọn si ṣadura fun un. Bẹẹ lawọn oṣere tiata ẹlẹgbẹ rẹ, atawọn olorin ko gbẹyin, kaluku wọn lo kọ ọrọ ikini sori ikanni ENIBAD, inagijẹ tuntun to loun n jẹ. Ninu lẹta kan ti arẹwa obinrin naa kọ lori ọjọọbi ọhun, o ni inu oun dun pe oun ṣi rẹwa, o loun rẹwa lasiko yii ju boun ṣe ri ni ọjọọbi ọdun to kọja lọ, oun si tun mọ riri bi Ọlọrun ṣe bukun oun pẹlu ẹmi ifarada, ifẹ, ọkan akin ati okun lati fi ṣiṣẹ.


Oju-ẹsẹ lawọn ololufẹ rẹ ti bẹrẹ si i kan saara si i, wọn lawọn ba a yọ fun ti ọjọọbi ẹ, wọn si tun ki i ku oriire fun ti ọkọ ayọkẹlẹ tuntun to ṣẹṣẹ ja lailọọnu ẹ, wọn ni oriire naa aa ba a kalẹ, wọn si ṣadura fun un. Bẹẹ lawọn oṣere tiata ẹlẹgbẹ rẹ, atawọn olorin ko gbẹyin, kaluku wọn lo kọ ọrọ ikini sori ikanni ENIBAD, inagijẹ tuntun to loun n jẹ. Ninu lẹta kan ti arẹwa obinrin naa kọ lori ọjọọbi ọhun, o ni inu oun dun pe oun ṣi rẹwa, o loun rẹwa lasiko yii ju boun ṣe ri ni ọjọọbi ọdun to kọja lọ, oun si tun mọ riri bi Ọlọrun ṣe bukun oun pẹlu ẹmi ifarada, ifẹ, ọkan akin ati okun lati fi ṣiṣẹ. O loun ranti ọgọọrọ awọn ololufẹ oun ti wọn n ti oun lẹyin, o lawọn lejika ti ko jẹ kaṣọ o ja bọ, o si dupẹ gidigidi lọwọ wọn. Ọkan-o-jọkan fọto ati fidio to rẹwa l’Ẹniọla ya sori ikanni rẹ, oriṣiiriṣii sitai lo fi ya wọn, bo ṣe n kuru, lo n ga, ninu awọn mi-in, bo ṣe n yọdi sẹyin lo n ti aya ati ọyan siwaju ninu omi-in, o ni gbogbo ẹ, oun n yayọ ọjọọbi oun ni. Amọ lọjọ kẹta


O loun ranti ọgọọrọ awọn ololufẹ oun ti wọn n ti oun lẹyin, o lawọn lejika ti ko jẹ kaṣọ o ja bọ, o si dupẹ gidigidi lọwọ wọn. Ọkan-o-jọkan fọto ati fidio to rẹwa l’Ẹniọla ya sori ikanni rẹ, oriṣiiriṣii sitai lo fi ya wọn, bo ṣe n kuru, lo n ga, ninu awọn mi-in, bo ṣe n yọdi sẹyin lo n ti aya ati ọyan siwaju ninu omi-in, o ni gbogbo ẹ, oun n yayọ ọjọọbi oun ni. Amọ lọjọ kẹta


O ma ṣe o, kọntena tẹ ọmọọdun mẹfa pa sibudokọ Iyana Isọlọ

Faith Adebọla, Eko Ọmọ meji, tẹgbọn-taburo, ni baba kan fa lọwọ nigba to n jade nile laaarọ ọjọ Abamẹta, Satide, ọjọ kẹwaa, oṣu Kẹsan-an yii, wọn fẹẹ jọ debikan ni, ṣugbọn ibudokọ Iyana Isọlọ ti wọn duro si lati wọ bọọsi ibi ti wọn n lọ ọhun ni tirela to gbe kọntena kan ti ya bara lojiji lori ere, kọtena to gbe sẹyin ja bọ, o tẹ ọmọ kan pa lẹsẹkẹsẹ, o si ṣe baba naa, ati ọpọ eeyan, leṣe. Ba a ṣe gbọ, obinrin kan to n ta nnkan mimu lodikeji ibudokọ naa, Abilekọ Feyin, sọ pe iṣẹlẹ naa ṣoju oun, o ni ori titi marosẹ Oṣodi si Apapa ni tirela naa n tọ bọ pẹlu ere buruku, ki bọọṣi akero Faragon kan too gbemu jade si i lojiji. Bọọsi yii lo ni tirela naa pẹwọ fun, ṣugbọn bo ṣe ya bara lori ere, niṣe ni kọntena ẹyin rẹ yẹ, lo ba ja bọ lu ọmọkunrin to doloogbe naa. O ni kọntena naa rọ ọpọ eeyan da si kọta to wa leti ibudokọ ti wọn duro si ọhun. “Ko sẹni to le ya fọto iṣẹlẹ yii, tori niṣe ni gbogbo wa n wa ẹkun mu, agaga nigba ti aburo mi, Baba Ṣẹwa, to n ṣe agbero nibudokọ naa bẹrẹ si i fa awọn eeyan jade, ọpọ lo fara gbọgbẹ yanna-yanna, niṣe la bẹrẹ si i bẹ awọn onimọto lati ba wa gbe wọn lọ sọsibitu, tori awọn kan ti da lapa, lẹsẹ ninu wọn. Nigba ti wọn fa oku ọmọkunrin naa jade ninu gọta, ariwo ati igbe ẹkun lawọn eeyan bu si,” gẹgẹ bo ṣe wi.


O ni kọntena naa rọ ọpọ eeyan da si kọta to wa leti ibudokọ ti wọn duro si ọhun. “Ko sẹni to le ya fọto iṣẹlẹ yii, tori niṣe ni gbogbo wa n wa ẹkun mu, agaga nigba ti aburo mi, Baba Ṣẹwa, to n ṣe agbero nibudokọ naa bẹrẹ si i fa awọn eeyan jade, ọpọ lo fara gbọgbẹ yanna-yanna, niṣe la bẹrẹ si i bẹ awọn onimọto lati ba wa gbe wọn lọ sọsibitu, tori awọn kan ti da lapa, lẹsẹ ninu wọn. Nigba ti wọn fa oku ọmọkunrin naa jade ninu gọta, ariwo ati igbe ẹkun lawọn eeyan bu si,” gẹgẹ bo ṣe wi. Alukoro ajọ LASEMA to n ri si iṣẹlẹ pajawiri nipinlẹ Eko ti fidi iṣẹlẹ yii mulẹ. Wọn ti ko awọn to fara pa naa lọ sọsibitu Jẹnẹra Isọlọ fun itọju pajawiri, oku ọmọ naa si ti wa ni mọṣuari. O lawọn oṣiṣẹ ajọ naa ti n ba iṣẹ lọ lati yọ kọntena ọhun ati awọn ọkọ ti tirela yii kọ lu.


Alukoro ajọ LASEMA to n ri si iṣẹlẹ pajawiri nipinlẹ Eko ti fidi iṣẹlẹ yii mulẹ. Wọn ti ko awọn to fara pa naa lọ sọsibitu Jẹnẹra Isọlọ fun itọju pajawiri, oku ọmọ naa si ti wa ni mọṣuari. O lawọn oṣiṣẹ ajọ naa ti n ba iṣẹ lọ lati yọ kọntena ọhun ati awọn ọkọ ti tirela yii kọ lu.


Ẹ ma jẹ ka fẹtanu ṣoṣelu mọ, ọjọ-ọla orileede yii ni ka ro- Dapọ Abiọdun

Gbenga Amos, Ogun “Ẹ jẹ ki n lo anfaani yii lati sọ fawọn eeyan wa pe oṣelu ati akitiyan rẹ ti bẹrẹ bayii, a gbọdọ kọyin si iwa ẹtanu, ọtẹ ati aawọ nidii oṣelu. Bi orileede wa ṣe maa goke agba daadaa lo gbọdọ mumu laya wa, ati ninu iwa wa. “A o gbọdọ jẹ ki oṣelu ba nnkan tawa eeyan ipinlẹ Ogun n gbadun jẹ. Ijọba yii ti ṣe gbogbo nnkan to le ṣe lati din ariwo gee lagbo oṣelu ku, bẹẹ la ti mu adinku ba iwa ọdaran, irufin ati tawọn janduku ku, kawọn eeyan wa le maa lọ sidii ọrọ-aje wọn pẹlu ifọkanbalẹ.” Lara awọn ọrọ iparọwa ti Gomina ipinlẹ Ogun, Ọmọọba Dapọ Abiọdun ṣe niyi lasiko ayẹyẹ ifilọlẹ awọn oloye ẹgbẹ ọmọ Oke-Ọya, ti wọn pe ni Arewa Consultative Forum, ACF, ẹka ti Guusu/Iwọ-Oorun, eyi to waye lọjọ Abamẹta, Satide, ọjọ kẹwaa, oṣu Kẹsan-an, ni gbọngan aṣa nla ti June 12 Cultural Centre, to wa ni Kutọ, l’Abẹokuta, olu-ilu ipinlẹ Ogun. Nibi ayẹyẹ naa ni wọn ti tun fi oye ati awọọdu Aṣoju Alaafia (Ambassador of Peace) da gomina naa lọla. Alaga apapọ fun ẹgbẹ ACF, Oloye Audu Ogbe, ẹni ti Alaaji Munir Mohammed ṣoju fun, ṣe sadankata fun Dapọ latari bo ṣe jẹ ki alaafia jọba laarin awọn eeyan Oke-Ọya to wa nipinlẹ naa atawọn oniluu, ti kaluku wọn si n lọ sẹnu okoowo ẹ lai si wahala kankan.


Ijọba yii ti ṣe gbogbo nnkan to le ṣe lati din ariwo gee lagbo oṣelu ku, bẹẹ la ti mu adinku ba iwa ọdaran, irufin ati tawọn janduku ku, kawọn eeyan wa le maa lọ sidii ọrọ-aje wọn pẹlu ifọkanbalẹ.” Lara awọn ọrọ iparọwa ti Gomina ipinlẹ Ogun, Ọmọọba Dapọ Abiọdun ṣe niyi lasiko ayẹyẹ ifilọlẹ awọn oloye ẹgbẹ ọmọ Oke-Ọya, ti wọn pe ni Arewa Consultative Forum, ACF, ẹka ti Guusu/Iwọ-Oorun, eyi to waye lọjọ Abamẹta, Satide, ọjọ kẹwaa, oṣu Kẹsan-an, ni gbọngan aṣa nla ti June 12 Cultural Centre, to wa ni Kutọ, l’Abẹokuta, olu-ilu ipinlẹ Ogun. Nibi ayẹyẹ naa ni wọn ti tun fi oye ati awọọdu Aṣoju Alaafia (Ambassador of Peace) da gomina naa lọla. Alaga apapọ fun ẹgbẹ ACF, Oloye Audu Ogbe, ẹni ti Alaaji Munir Mohammed ṣoju fun, ṣe sadankata fun Dapọ latari bo ṣe jẹ ki alaafia jọba laarin awọn eeyan Oke-Ọya to wa nipinlẹ naa atawọn oniluu, ti kaluku wọn si n lọ sẹnu okoowo ẹ lai si wahala kankan. O ni ko sibi ti wọn ko ti mọ ipinlẹ Ogun si ibi ti awọn eeyan rẹ ti ko ni mọra, ti wọn si n huwa bii ọrẹ sẹni gbogbo. Lẹyin eyi lo parọwa si gomina naa pe ko bẹ awọn eeyan ilẹ Yoruba lati ma ṣe dẹyẹ sawọn Hausa/Fulani to wa laarin wọn, kaka bẹẹ, niṣe ni ki wọn ṣewadii iwa ọdaran to ba waye, ki wọn si fiya jẹ ẹni to ba jẹbi iwakiwa lai ṣojusaaju. Dapọ Abiọdun kadii ọrọ tiẹ pẹlu idupẹ fun awọọdu ti wọn fun un, o si fi da wọn loju pe ayọ ati igbaye-gbadun araalu ni ijọba oun yoo tubọ tẹpẹlẹ mọ, lai fi ti ẹya tabi ede ẹnikẹni ṣe.


O ni ko sibi ti wọn ko ti mọ ipinlẹ Ogun si ibi ti awọn eeyan rẹ ti ko ni mọra, ti wọn si n huwa bii ọrẹ sẹni gbogbo. Lẹyin eyi lo parọwa si gomina naa pe ko bẹ awọn eeyan ilẹ Yoruba lati ma ṣe dẹyẹ sawọn Hausa/Fulani to wa laarin wọn, kaka bẹẹ, niṣe ni ki wọn ṣewadii iwa ọdaran to ba waye, ki wọn si fiya jẹ ẹni to ba jẹbi iwakiwa lai ṣojusaaju. Dapọ Abiọdun kadii ọrọ tiẹ pẹlu idupẹ fun awọọdu ti wọn fun un, o si fi da wọn loju pe ayọ ati igbaye-gbadun araalu ni ijọba oun yoo tubọ tẹpẹlẹ mọ, lai fi ti ẹya tabi ede ẹnikẹni ṣe.


Dandan ni ki APC bori ibo 2023, a o fẹẹ pẹjọ rara – Adamu

Faith Adebọla Alaga ẹgbẹ oṣelu All Progressives Congress, APC, Sẹnetọ Abdullahi Adamu, ti sọ pe dandan lowo ori, ọran-anyan si laṣọ ibora. O ni gbogbo ohun to ba gba lawọn maa fun un lati jawe olubori sipo aarẹ lọdun 2023, o ni ko si yiyan mi-in fawọn ju iyẹn lọ. Ọjọ Ẹti, Furaidee, ọjọ kẹjọ, oṣu Kẹsan-an yii, lọkunrin naa sọrọ yii lasiko ti iyawo oludije funpo aarẹ lẹgbẹ oṣelu naa to tun jẹ sẹnetọ to n ṣoju awọn eeyan Aarin-Gbungbun Eko lọwọlọwọ, Abilekọ Olurẹmi Tinubu, ṣabẹwo si i l’Abuja, ti wọn si jọ fikun lukun. Iyawo igbakeji oludije funpo aarẹ, Abilekọ Nana Shettima naa wa nibi ijiroro naa. Lẹyin ti Adamu ti tẹti si ọrọ ti Tinubu ati Nana ba wa, eyi to da lori bi wọn ṣe maa ko awọn obinrin jọ kaakiri orileede yii lati gbaruku ti awọn ọkọ wọn mejeeji, Aṣiwaju Bọla Tinubu ati Kashim Shettima, ti wọn n dije funpo aarẹ ati igbakeji aarẹ, Abdullahi fesi pe: “Mo fẹẹ lo anfaani abẹwo yin yii lati tẹnu mọ ọn pe a gbọdọ ṣiṣẹ ki ẹgbẹ oṣelu wa le yege ni. A o ni yiyan mi-in, ko si ti wa loju lati sọ bẹẹ.


Iyawo igbakeji oludije funpo aarẹ, Abilekọ Nana Shettima naa wa nibi ijiroro naa. Lẹyin ti Adamu ti tẹti si ọrọ ti Tinubu ati Nana ba wa, eyi to da lori bi wọn ṣe maa ko awọn obinrin jọ kaakiri orileede yii lati gbaruku ti awọn ọkọ wọn mejeeji, Aṣiwaju Bọla Tinubu ati Kashim Shettima, ti wọn n dije funpo aarẹ ati igbakeji aarẹ, Abdullahi fesi pe: “Mo fẹẹ lo anfaani abẹwo yin yii lati tẹnu mọ ọn pe a gbọdọ ṣiṣẹ ki ẹgbẹ oṣelu wa le yege ni. A o ni yiyan mi-in, ko si ti wa loju lati sọ bẹẹ. “A ko ṣiṣẹ lati kọri sile-ẹjọ lẹyin idibo, a n ṣiṣẹ lati wọle sile agbara ni Aso Rock ni. Tori bẹẹ, mo fẹẹ fi da yin loju pe gbogbo wa jọ maa ṣiṣẹ yii ni. Ohunkohun to ba yẹ ka ṣe, ohunkohun tẹ ẹ ba fẹ, a maa ṣe e lati ti yin lẹyin.


“A ko ṣiṣẹ lati kọri sile-ẹjọ lẹyin idibo, a n ṣiṣẹ lati wọle sile agbara ni Aso Rock ni. Tori bẹẹ, mo fẹẹ fi da yin loju pe gbogbo wa jọ maa ṣiṣẹ yii ni. Ohunkohun to ba yẹ ka ṣe, ohunkohun tẹ ẹ ba fẹ, a maa ṣe e lati ti yin lẹyin. “K’Ọlọrun tubọ ba wa daabo bo awọn oludije wa, ko si fun wọn lọgbọn. A mọ pe ohun tawọn araalu n reti ga, awa naa si mọ nnkan ta a gbọdọ ṣe. Igba ẹkẹ ni i dawọ tile, agbajọ ọwọ si la fi i sọya, a jọ maa ṣiṣẹ yii ni.


“K’Ọlọrun tubọ ba wa daabo bo awọn oludije wa, ko si fun wọn lọgbọn. A mọ pe ohun tawọn araalu n reti ga, awa naa si mọ nnkan ta a gbọdọ ṣe. Igba ẹkẹ ni i dawọ tile, agbajọ ọwọ si la fi i sọya, a jọ maa ṣiṣẹ yii ni. “A mọ pe ọgọọrọ awọn ọlọpọlọ pipe lo wa laarin ẹyin obinrin, o kan jẹ pe ẹ o raaye to ni. A mọ pe awọn alaapọn pọ ninu yin. Tori bi nnkan ṣe ri, a o ti i fun ẹyin obinrin lanfaani to, kẹ ẹ le ṣafihan gbogbo agbara yin.


“A mọ pe ọgọọrọ awọn ọlọpọlọ pipe lo wa laarin ẹyin obinrin, o kan jẹ pe ẹ o raaye to ni. A mọ pe awọn alaapọn pọ ninu yin. Tori bi nnkan ṣe ri, a o ti i fun ẹyin obinrin lanfaani to, kẹ ẹ le ṣafihan gbogbo agbara yin. “Ṣugbọn ni ti eto idibo to n bọ yii, APC gbọdọ wọle ni, a maa ṣiṣẹ fun un gidi.”


“Ṣugbọn ni ti eto idibo to n bọ yii, APC gbọdọ wọle ni, a maa ṣiṣẹ fun un gidi.”


Ọdẹ adugbo yinbọn pa mẹkaniiki, wọn tun ji owo ẹ lọ l’Oṣogbo

Florence Babaṣọla, Oṣogbo Ọmọkunrin atọkọṣe kan, Mohammed Badmus, ẹni ogoji ọdun, ni ọdẹ adugbo Ibuowo Estate, niluu Ọkinni, nipinlẹ Ọṣun, ti yinbọn pa bayii. Alajọgbele Mohammed, Hammed Ọparinde, ṣalaye pe ẹgbẹrun lọna ọọdunrun un Naira to wa lapo oloogbe naa to fẹẹ fi ba onibaara rẹ ra ẹnijinni ọkọ tuntun tun dawati lapo rẹ. A gbọ pe ibi ariya ọjọọbi kan ni Mohamned ti n bọ lalẹ patapata lọjọ Ẹti, Furaidee, ọsẹ yii, orita to si ja silee rẹ lo ti ṣalabaapade awọn ọlọdẹ naa. Bi wọn ṣe da a duro lo ṣalaye ara rẹ pe ile oun lo wa lọọọkan yẹn, ṣugbọn pẹtẹpẹtẹ ada la gbọ pe awọn ọlọdẹ naa fi tẹle e denu ile, wọn duro niwaju ita, ọmọkunrin naa si gba ẹyinkule ṣilẹkun iwajuuta lati le fidi rẹ mulẹ fun wọn pe ile ti oun n gbe ni. A gbọ pe bo ṣe ṣilẹkun iwaju ile ni ọkan lara awọn ọdẹ naa yinbọn fun un lookan aya, to si ṣubu lulẹ loju-ẹsẹ. A gbọ pe wọn ko ba owo ẹnjinni to fẹẹ lọọ ra bi ilẹ ba mọ lapo rẹ.


Bi wọn ṣe da a duro lo ṣalaye ara rẹ pe ile oun lo wa lọọọkan yẹn, ṣugbọn pẹtẹpẹtẹ ada la gbọ pe awọn ọlọdẹ naa fi tẹle e denu ile, wọn duro niwaju ita, ọmọkunrin naa si gba ẹyinkule ṣilẹkun iwajuuta lati le fidi rẹ mulẹ fun wọn pe ile ti oun n gbe ni. A gbọ pe bo ṣe ṣilẹkun iwaju ile ni ọkan lara awọn ọdẹ naa yinbọn fun un lookan aya, to si ṣubu lulẹ loju-ẹsẹ. A gbọ pe wọn ko ba owo ẹnjinni to fẹẹ lọọ ra bi ilẹ ba mọ lapo rẹ. Ọparinde fi kun ọrọ rẹ pe foonu rẹ nikan ni wọn ri, ko sẹni to mọ bi owo apo rẹ ṣe ra. O ni wọn ti gbe oku rẹ lọ sile igbokuu-si UNIOSUN Teaching Hospital, niluu Oṣogbo. O ni Mohammed niyawo, o si bimọ mẹta, akọbi ọmọ rẹ ko si le ju bii ọmọ ọdun marun-un lọ.


Ọparinde fi kun ọrọ rẹ pe foonu rẹ nikan ni wọn ri, ko sẹni to mọ bi owo apo rẹ ṣe ra. O ni wọn ti gbe oku rẹ lọ sile igbokuu-si UNIOSUN Teaching Hospital, niluu Oṣogbo. O ni Mohammed niyawo, o si bimọ mẹta, akọbi ọmọ rẹ ko si le ju bii ọmọ ọdun marun-un lọ. Nigba to n fidi iṣẹlẹ naa mulẹ, Alukooro ileeṣẹ ọlọpaa ipinlẹ Ọṣun, Yẹmisi Ọpalọla, ṣalaye pe ọwọ ti tẹ ọlọdẹ to yinbọn naa, Moshood Rasaq, awọn si ti gba ibọn to yin ọhun lọwọ ẹ. O ni ẹka to n ṣewadii iwa ọdaran ti ibẹrẹ iwadii lori rẹ lẹyin ti alaga adugbo naa, Olumide Babatunde, ti fi to awọn ọlọpaa leti.


Nigba to n fidi iṣẹlẹ naa mulẹ, Alukooro ileeṣẹ ọlọpaa ipinlẹ Ọṣun, Yẹmisi Ọpalọla, ṣalaye pe ọwọ ti tẹ ọlọdẹ to yinbọn naa, Moshood Rasaq, awọn si ti gba ibọn to yin ọhun lọwọ ẹ. O ni ẹka to n ṣewadii iwa ọdaran ti ibẹrẹ iwadii lori rẹ lẹyin ti alaga adugbo naa, Olumide Babatunde, ti fi to awọn ọlọpaa leti.


Nitori Ọbabinrin Elizabeth, awọn aye n bu Tọpẹ Alabi

Faith Adebọla, Eko Titi dasiko yii ni oriṣiiriṣii ọrọ idaro, ibanikẹdun ati oriyin n rọjọ nilẹ wa ati lorileede United Kingdom, iyẹn ilẹ Gẹẹsi, latari iku Ọbabinrin Elizabeth to waye l’Ọjọbọ, Tọsidee, ọjọ kẹjọ, oṣu Kẹsan-an yii, oriṣiiriṣii ọna si lawọn eeyan fi n bọla fun oloogbe naa latigba ti iku rẹ ti ṣẹlẹ. Ọpọ ikanni ayelujara lo kun fọfọ fun oniruuru ọrọ, orin, ẹfẹ, aworan ati fidio ti wọn fi n sọrọ nipa oloogbe ọhun, bẹẹ si lawọn eeyan pataki pataki lagbo oṣelu, iṣowo, tiata atawọn olorin ilẹ wa naa ko gbẹyin, gbogbo wọn ni wọn n ṣedaro Mama agba Elizabeth to papoda lẹni ọdun mẹrindinlọgọrun-un. Ọkan ninu awọn gbajugbaja onkọrin ẹmi ilẹ wa, Tọpẹ Alabi, naa fi orin ati ohun didun rẹ ṣayẹsi oloogbe naa. Tọpẹ Alabi ṣakojọ awọn fọto mama naa loriṣiiriṣii, lati kekere ẹ titi di arugbo tiku fi de, o si ṣe fidio kan, eyi to gbe soju opo ayelujara Instagiraamu rẹ. Ninu fidio naa, ohun jẹẹjẹ, orin aro, ni Tọpẹ kọ, ede oyinbo lo si fi kọ ọ, bo ṣe sọ ẹdun ọkan rẹ lori iṣẹlẹ ọhun, bẹẹ lo n gbe awọn fọtọ mama arugbo naa si i lọkan-o-jọkan. Tọpẹ sọ ninu orin ẹ pe: “Nigba ti mo gbọ nipa iṣẹlẹ yii, ẹru ba mi, o si ba mi lọkan jẹ, bo tilẹ jẹ pe mo mọ pe ibi ti mama lọ sunwọn ju ibi lọ, mo mọ pe ibugbe alaafia ni odikeji ti wọn lọ, ṣugbọn o dun wa pe ẹ fi wa silẹ lai ro tẹlẹ.


Tọpẹ Alabi ṣakojọ awọn fọto mama naa loriṣiiriṣii, lati kekere ẹ titi di arugbo tiku fi de, o si ṣe fidio kan, eyi to gbe soju opo ayelujara Instagiraamu rẹ. Ninu fidio naa, ohun jẹẹjẹ, orin aro, ni Tọpẹ kọ, ede oyinbo lo si fi kọ ọ, bo ṣe sọ ẹdun ọkan rẹ lori iṣẹlẹ ọhun, bẹẹ lo n gbe awọn fọtọ mama arugbo naa si i lọkan-o-jọkan. Tọpẹ sọ ninu orin ẹ pe: “Nigba ti mo gbọ nipa iṣẹlẹ yii, ẹru ba mi, o si ba mi lọkan jẹ, bo tilẹ jẹ pe mo mọ pe ibi ti mama lọ sunwọn ju ibi lọ, mo mọ pe ibugbe alaafia ni odikeji ti wọn lọ, ṣugbọn o dun wa pe ẹ fi wa silẹ lai ro tẹlẹ. A o fẹ kẹ ẹ lọ, a o ni i lọkan lati kọrin aro fun yin lasiko yii rara, tori ẹ nifẹẹ gbogbo eeyan, eeyan daadaa si ni yin…” gẹgẹ bo ṣe wi. Amọ, niṣe lọrọ bẹyin yọ fun Tọpẹ Alabi o, ohun ti olorin ẹmi naa reti latọdọ awọn ololufẹ rẹ kọ lo ba, kaka ti wọn iba fi patẹwọ fun un, ki wọn kan saara si i fun bo ṣe ṣapọnle Elizabeth, oko-ọrọ ati eebu ni wọn fi n ṣọwọ si Tọpẹ Alabi lori fidio to ṣe ọhun, yẹyẹ ati ẹfẹ si lawọn mi-in n fi i ṣe. Koda nibi ti inu bi awọn kan de, gbogbo ẹni to gbiyanju lati gbeja Tọpẹ lori fidio ọhun tun fara kaaṣa, eebu ni wọn tun bu awọn naa.


A o fẹ kẹ ẹ lọ, a o ni i lọkan lati kọrin aro fun yin lasiko yii rara, tori ẹ nifẹẹ gbogbo eeyan, eeyan daadaa si ni yin…” gẹgẹ bo ṣe wi. Amọ, niṣe lọrọ bẹyin yọ fun Tọpẹ Alabi o, ohun ti olorin ẹmi naa reti latọdọ awọn ololufẹ rẹ kọ lo ba, kaka ti wọn iba fi patẹwọ fun un, ki wọn kan saara si i fun bo ṣe ṣapọnle Elizabeth, oko-ọrọ ati eebu ni wọn fi n ṣọwọ si Tọpẹ Alabi lori fidio to ṣe ọhun, yẹyẹ ati ẹfẹ si lawọn mi-in n fi i ṣe. Koda nibi ti inu bi awọn kan de, gbogbo ẹni to gbiyanju lati gbeja Tọpẹ lori fidio ọhun tun fara kaaṣa, eebu ni wọn tun bu awọn naa. Ọkan ninu awọn ololufẹ rẹ, Fẹmi, sọ pe: “Aa, Aunti Tọpe, ṣẹ ẹ gbadun ṣa, abi kin ni gbogbo palapala yii!” Ẹlomi-in, Mista Cross, tun sọ pe, “iru amọju ti i ba ẹkun Ṣaarẹ jẹ wo ree, oju aye lẹ n ṣe yii o, ta a ba fẹẹ sọ ododo. Ko ti i si onkọrin ilẹ Gẹẹsi kan to kọrin ki mama, njẹ ẹ tiẹ mọ nipa itan ilẹ wa paapaa? O ga fun un yin o.” Obinrin kan, Aanma, kọ ọrọ tiẹ bayii: “Fidio yii pa mi lẹrin-in, o si ri radarada loju mi.


Ọkan ninu awọn ololufẹ rẹ, Fẹmi, sọ pe: “Aa, Aunti Tọpe, ṣẹ ẹ gbadun ṣa, abi kin ni gbogbo palapala yii!” Ẹlomi-in, Mista Cross, tun sọ pe, “iru amọju ti i ba ẹkun Ṣaarẹ jẹ wo ree, oju aye lẹ n ṣe yii o, ta a ba fẹẹ sọ ododo. Ko ti i si onkọrin ilẹ Gẹẹsi kan to kọrin ki mama, njẹ ẹ tiẹ mọ nipa itan ilẹ wa paapaa? O ga fun un yin o.” Obinrin kan, Aanma, kọ ọrọ tiẹ bayii: “Fidio yii pa mi lẹrin-in, o si ri radarada loju mi. Ẹ lẹ o fẹ ko lọ lẹni ọdun mẹrindinlọgọrun-un, ẹni ọdun meloo ni iba waa lọ? Orin aro wo lẹ kọ nigba t’Alaafin Ọyọ ku, tabi nigba ti Ada Amaeh, oṣere tiata ku, to fi waa jẹ Ọbabinrin Elizabeth lẹyin n ṣe oju-aye fun. Iranu!” Obinrin mi-in, Amina, sọ pe: “Nigba ti mo kọkọ ri fidio yii, mo ro pe awọn kan ni wọn ji orin yin lo lati fi i ṣe fidio ni, ṣugbọn Aunti Tọpẹ, o doju ti mi pẹlu eyi tẹ ẹ ṣe yii o. Aya yin ja pe mama ẹni ọdun mẹrindinlọgọrun-un ku kẹ.


Ẹ lẹ o fẹ ko lọ lẹni ọdun mẹrindinlọgọrun-un, ẹni ọdun meloo ni iba waa lọ? Orin aro wo lẹ kọ nigba t’Alaafin Ọyọ ku, tabi nigba ti Ada Amaeh, oṣere tiata ku, to fi waa jẹ Ọbabinrin Elizabeth lẹyin n ṣe oju-aye fun. Iranu!” Obinrin mi-in, Amina, sọ pe: “Nigba ti mo kọkọ ri fidio yii, mo ro pe awọn kan ni wọn ji orin yin lo lati fi i ṣe fidio ni, ṣugbọn Aunti Tọpẹ, o doju ti mi pẹlu eyi tẹ ẹ ṣe yii o. Aya yin ja pe mama ẹni ọdun mẹrindinlọgọrun-un ku kẹ. O ga o”. Ni ti Abraham, ohun toun sọ ni pe: “Lara ohun to jẹ ka bọ soko ẹru awọn oyinbo ree, a o si ti i kọgbọn sibẹ. Ẹ wo o bi Tọpẹ ṣe sọ amunisin wa dooṣa.” Damilọla ni tiẹ sọ pe: “Afi bii ẹni pe Ọbabinrin Elizabeth wa lati Naijiria ni pẹlu bawọn eeyan ṣe n kọ oriṣiiriṣii ọrọ nipa ẹ, ẹẹn.


O ga o”. Ni ti Abraham, ohun toun sọ ni pe: “Lara ohun to jẹ ka bọ soko ẹru awọn oyinbo ree, a o si ti i kọgbọn sibẹ. Ẹ wo o bi Tọpẹ ṣe sọ amunisin wa dooṣa.” Damilọla ni tiẹ sọ pe: “Afi bii ẹni pe Ọbabinrin Elizabeth wa lati Naijiria ni pẹlu bawọn eeyan ṣe n kọ oriṣiiriṣii ọrọ nipa ẹ, ẹẹn. Oju aye ti ba ti gbogbo yin jẹ. Ẹlomi-in ko de papakọ ofurufu ri laye ẹ debi to maa de ilu London tobinrin naa wa o. Iku Baba Yeye ku, Tọpẹ o kọrin aro bii eyi fun un, ṣiọọ. O waa n sọ pe a o fẹ ko lọ, arugbo bii tiẹ meloo lo ṣẹku saye.


Oju aye ti ba ti gbogbo yin jẹ. Ẹlomi-in ko de papakọ ofurufu ri laye ẹ debi to maa de ilu London tobinrin naa wa o. Iku Baba Yeye ku, Tọpẹ o kọrin aro bii eyi fun un, ṣiọọ. O waa n sọ pe a o fẹ ko lọ, arugbo bii tiẹ meloo lo ṣẹku saye. Emi o mọ iru awọn Yoruba yii o, ko ye mi fun Tọpẹ rara.” Bẹẹ lawọn ololufẹ rẹ fi ero wọn han loriṣiiriṣii, lori ikanni Tọpẹ Alabi.


Emi o mọ iru awọn Yoruba yii o, ko ye mi fun Tọpẹ rara.” Bẹẹ lawọn ololufẹ rẹ fi ero wọn han loriṣiiriṣii, lori ikanni Tọpẹ Alabi.


Idi ti mo fi lu baba mi pa niyi-Hassan

Ibrahim Alagunmu Akolo ọlọpaa ipinlẹ Kwara, ni gende ẹni ọdun mejilelọgbọn kan, Ibrahim Hassan, wa bayii, latari bo ṣe ṣeku pa baba rẹ, Alagba Sabi Ibrahim, ẹni aadọrun-un ọdun to jẹ ajagun-fẹyinti. Alukoro ọlọpaa ni Kwara, Ọgbẹni Ọkasanmi Ajayi, sọ pe lọjọ karun-un, oṣu Kẹjọ, ọdun 2022 yii, ni arabinrin kan, Aishat Ibrahim, mu ẹsun wa pe ṣadeede ni baba awọn dawati laduugbo Ajibẹsin, Ogidi, lagbegbe Oko-Olowo, niluu Ilọrin, ipinlẹ Kwara. O ni gbogbo ibi tawọn le wa a si lawọn ti de, ṣugbọn awọn ko ri i, eyi lo mu kawọn ọlọpaa bẹrẹ iwadii lẹsẹkẹsẹ. Ko pẹ lẹyin naa ni wọn mu afurasi ọdaran yii, Ibrahim Hassan. Lasiko iwadii ni Hassan jẹwọ pe kawọn ọlọpaa ṣe oun jẹẹjẹ, oun loun pa baba oun, o ni niṣe loun kọkọ po parasitamọọ atawọn eroja kan pọ, toun fi gun baba oun abẹrẹ, eyi to mu ki ooyi kọ ọ, ti ko si lagbara mọ, loun ba tọrọ ọkada ọrẹ oun kan, oun si fi gbe e lọ si banki WEMA rẹ lati paarọ kaadi to fi n gbowo lẹnu ẹrọ, iyẹn kaadi ATM rẹ si tuntun, eyi si jẹ koun mọ nọmba aṣiiri kaadi tuntun naa, iyẹn pin nọmba rẹ. O jẹwọ pe nigba tawọn n dari bọ loun gbe baba naa lọ sibi ile akọku kan, toun si pa a, loun ba gbẹ koto kuṣẹkuṣẹ kan, oun si bo baba naa mọlẹ sibẹ.


Idi ti mo fi lu baba mi pa niyi-Hassan

Ko pẹ lẹyin naa ni wọn mu afurasi ọdaran yii, Ibrahim Hassan. Lasiko iwadii ni Hassan jẹwọ pe kawọn ọlọpaa ṣe oun jẹẹjẹ, oun loun pa baba oun, o ni niṣe loun kọkọ po parasitamọọ atawọn eroja kan pọ, toun fi gun baba oun abẹrẹ, eyi to mu ki ooyi kọ ọ, ti ko si lagbara mọ, loun ba tọrọ ọkada ọrẹ oun kan, oun si fi gbe e lọ si banki WEMA rẹ lati paarọ kaadi to fi n gbowo lẹnu ẹrọ, iyẹn kaadi ATM rẹ si tuntun, eyi si jẹ koun mọ nọmba aṣiiri kaadi tuntun naa, iyẹn pin nọmba rẹ. O jẹwọ pe nigba tawọn n dari bọ loun gbe baba naa lọ sibi ile akọku kan, toun si pa a, loun ba gbẹ koto kuṣẹkuṣẹ kan, oun si bo baba naa mọlẹ sibẹ. Lẹyin eyi n’Ibrahim kọri si ilu Kaduna, o bẹrẹ si i fi kaadi naa gba owo jade lakaunti oloogbe ọhun, tori akaunti yẹn ni wọn n sanwo ifẹyinti ati ajẹmọnu baba naa si. Bakan naa lo ta ọkada ẹni-ẹlẹni ni gbanjo, o si bẹrẹ si i jaye ori ẹ lọhun-un. Ibrahim ni gbogbo owo toun ṣi gba ko ju ẹgbẹrun lọna mọkandinlaaadọta Naira (N59,000) kọwọ too tẹ oun ni Kaduna, ti wọn si da a pada si Kwara.


Idi ti mo fi lu baba mi pa niyi-Hassan

Lẹyin eyi n’Ibrahim kọri si ilu Kaduna, o bẹrẹ si i fi kaadi naa gba owo jade lakaunti oloogbe ọhun, tori akaunti yẹn ni wọn n sanwo ifẹyinti ati ajẹmọnu baba naa si. Bakan naa lo ta ọkada ẹni-ẹlẹni ni gbanjo, o si bẹrẹ si i jaye ori ẹ lọhun-un. Ibrahim ni gbogbo owo toun ṣi gba ko ju ẹgbẹrun lọna mọkandinlaaadọta Naira (N59,000) kọwọ too tẹ oun ni Kaduna, ti wọn si da a pada si Kwara. O ni tori koun le maa lo kaadi ATM baba oun loun ṣe pa a danu, nigba toun kuku ti mọ nọmba aṣiri kaadi naa. Ṣa, Alukoro ọlọpaa ni awọn ti gba kaadi ATM naa, awọn si ti ri ọkada to gbe sa lọ gba pada. Laipẹ ni wọn yoo foju ole ati apaayan yii bale-ẹjọ.


Idi ti mo fi lu baba mi pa niyi-Hassan

O ni tori koun le maa lo kaadi ATM baba oun loun ṣe pa a danu, nigba toun kuku ti mọ nọmba aṣiri kaadi naa. Ṣa, Alukoro ọlọpaa ni awọn ti gba kaadi ATM naa, awọn si ti ri ọkada to gbe sa lọ gba pada. Laipẹ ni wọn yoo foju ole ati apaayan yii bale-ẹjọ.


Ẹya Yoruba la n ba lọ, ẹ fun wa lẹtọọ wa – Ẹgbẹ Yoruba parapọ Kwara

Ibrahim Alagunmu, Ilọrin L’Ọjọbọ, Tọsidee, ọsẹ yii, ni ẹgbẹ Yoruba parapọ ni Kwara, rọ ijọba apapọ ko samulo iwe ofin ọdun 2014, ko da ipinlẹ Kwara pada si ẹya Yoruba tori pe wọn n fi ẹtọ wọn dun wọn. Nigba ti ẹgbẹ naa n ba awọn oniroyin sọrọ nibi ipade akọroyin kan to waye lagbegbe Ganmọ, niluu Ilọrin, ipinlẹ Kwara, ẹni to jẹ adari ẹgbẹ jake-jado ipinlẹ naa, Samuel Adewọle, kọ apilẹkọ kan ti Oloye Jayeọla Ọmọtọsọ si ka a. Nibẹ ni wọn ti sọ pe lẹyin ti wọn ti pin ipinlẹ Kwara si ko ṣeku, ko ṣẹyẹ ni ẹya Yoruba ko ti ri ẹtọ rẹ gba nipinlẹ naa tori pe awọn Fulani ni wọn n jẹ gaba. O tẹsiwaju ninu apilẹkọ naa pe ijọba ibilẹ mẹrindinlogun lo so Kwara ro, to si jẹ pe mejila ninu rẹ, ede Yoruba ni wọn n sọ lẹnu, ti ijọba ibilẹ meji si jẹ ẹya Nupe, nigba ti meji to ku jẹ iran Baruba, ẹya Baruba yii lo jọ n pin oye ọba jẹ laarin awọn ẹya Yoruba Kwara ati Ọyọ. Wọn ni ohun ti ko bojumu ni bi wọn ṣe n pe awọn ijọba ibilẹ marun-un kan, Iwọ-Oorun Ilọrin, Ila-Oorun Ilọrin, Asa ati Moro, ni Emirate, ti ko si si ọba Fulani kankan to n jọba wọn lẹyin Ẹmia ilu Ilọrin, ati pe Afọnja ti wọn ṣeku pa lo ṣokunfa gbogbo rẹdẹ-rẹdẹ ti oju Yoruba n ri ni Kwara bayii. O fi kun un pe ọrọ naa ṣi wa nile-ẹjọ lori pe ki wọn da Kwara pada si Guusu Iwọ-Oorun Naijiria. Adewọle tẹsiwaju pe iwe ofin ọdun 1999, ti wọn se atunse rẹ ko faaye ipin dọgbandọgba silẹ fun gbogbo ẹya ni Naijiria, ti wọn o ba si fẹ ki Naijiria doju de patapata, wọn gbọdọ fun ẹya kọọkan lẹtọọ rẹ, ki onikaluku si seto ọlọpaa agbegbe rẹ, eyi ti yoo mu ki eto aabo duroo re nilẹ yii, tori pe ko si iyemeji pe Naijiria ti fẹẹ doju de.


Wọn ni ohun ti ko bojumu ni bi wọn ṣe n pe awọn ijọba ibilẹ marun-un kan, Iwọ-Oorun Ilọrin, Ila-Oorun Ilọrin, Asa ati Moro, ni Emirate, ti ko si si ọba Fulani kankan to n jọba wọn lẹyin Ẹmia ilu Ilọrin, ati pe Afọnja ti wọn ṣeku pa lo ṣokunfa gbogbo rẹdẹ-rẹdẹ ti oju Yoruba n ri ni Kwara bayii. O fi kun un pe ọrọ naa ṣi wa nile-ẹjọ lori pe ki wọn da Kwara pada si Guusu Iwọ-Oorun Naijiria. Adewọle tẹsiwaju pe iwe ofin ọdun 1999, ti wọn se atunse rẹ ko faaye ipin dọgbandọgba silẹ fun gbogbo ẹya ni Naijiria, ti wọn o ba si fẹ ki Naijiria doju de patapata, wọn gbọdọ fun ẹya kọọkan lẹtọọ rẹ, ki onikaluku si seto ọlọpaa agbegbe rẹ, eyi ti yoo mu ki eto aabo duroo re nilẹ yii, tori pe ko si iyemeji pe Naijiria ti fẹẹ doju de. Ni igunlẹ iwe apilẹkọ naa, wọn ni Yoruba Kwara ti setan bayii fun orile-ede Yoruba tabi Orile-ede Oodua, nigba ti ẹtọ Yoruba ko tẹ ẹ lọwọ. Lara awọn ẹgbẹ to pejọ sibi ipade naa ni ẹgbẹ ‘Afọnja Group’, ‘Ọladerin Cultural Group’, ‘Ẹgbẹ ọmọ ibilẹ Igbomina’ Ekiti Kwara’, ‘Oodua People’s Congress’, ‘Sao Awọnga’ ati bẹẹ bẹẹ lọ. Awọn ọba alaye to wa nijokoo ni Ọba ilu Jẹbba, HRM Alaaji Abdulkadir Alabi Adebara, aṣoju Ọhọrọ Sao, Ọba Bamidele Adegbitẹ, Imaamu agba tilẹ Yoruba niluu Ilọrin, Alaaji Abdulraheem ati Ajakijipa Sao, naa wa ni ijokoo lọjọ naa, ti wọn si ni gbogbo wọn ni wọn ṣoju ọmọ Yoruba ni Kwara, ti wọn si gba ẹnu wọn sọrọ.


Ni igunlẹ iwe apilẹkọ naa, wọn ni Yoruba Kwara ti setan bayii fun orile-ede Yoruba tabi Orile-ede Oodua, nigba ti ẹtọ Yoruba ko tẹ ẹ lọwọ. Lara awọn ẹgbẹ to pejọ sibi ipade naa ni ẹgbẹ ‘Afọnja Group’, ‘Ọladerin Cultural Group’, ‘Ẹgbẹ ọmọ ibilẹ Igbomina’ Ekiti Kwara’, ‘Oodua People’s Congress’, ‘Sao Awọnga’ ati bẹẹ bẹẹ lọ. Awọn ọba alaye to wa nijokoo ni Ọba ilu Jẹbba, HRM Alaaji Abdulkadir Alabi Adebara, aṣoju Ọhọrọ Sao, Ọba Bamidele Adegbitẹ, Imaamu agba tilẹ Yoruba niluu Ilọrin, Alaaji Abdulraheem ati Ajakijipa Sao, naa wa ni ijokoo lọjọ naa, ti wọn si ni gbogbo wọn ni wọn ṣoju ọmọ Yoruba ni Kwara, ti wọn si gba ẹnu wọn sọrọ.


Awọn ọmọ Hausa yii lọọ ji waya ina tu n’Ikoyi

Faith Adebọla, Eko Marun-un ni wọn, Yẹkinni Mohammed, ẹni ọdun mejilelaaadọta, Mukaila Tukur, ẹni ọdun mejilelogoji, Abdulrazaq Abdulrahmon, ẹni ọdun mẹẹẹdọgbọn, Mohammed Abdullahi, ẹni ọdun mẹtadinlogoji, ati Nura Danladi, ẹni ọdun marundinlogoji, iyẹn awọn ni afurasi adigunjale ti wọn lọọ ji waya in nidii tiransifọma laajin oru lagbegbe Ikoyi, nipinlẹ Eko, wọn si ti bọ sakolo ọlọpaa. Ọga agba ikọ ọlọpaa ayara-bii-aṣa RRS (Rapid Response Squard) ṣalaye pe lasiko tawọn ọlọpaa n yide kiri igboro loru ọjọ Ẹti, Furaidee, mọju Satide, ni wọn kẹẹfin awọn afurasi ọdaran naa ni nnkan bii aago meji aabọ. Wọn ni bọọsi Volkswagen T4 kan to ni nọmba KTU 357 YF Lagos, ni wọn gbe wa, bawọn ọlọpaa ṣe yọ si wọn lojiji ni wọn ṣakiyesi pe awọn afurasi naa dọgbọn ra pala sabẹ mọto naa, wọn o mọ pe wọn ti ri wọn. Nigba tawọn ọlọpaa si beere pe ki lawọn maraarun n wa kiri laajin oru, ede Hausa ni wọn n sọ, wọn lawọn o gbọ Yoruba, wọn o si gbọ oyinbo. Eyi lo mu kawọn agbofinro naa wo gbogbo ayika ọhun, ni wọn ba ri i pe awọn afurasi yii ti lọọ hu waya ribiti dudu ti wọn ri mọlẹ to muna lọ sidi ẹrọ amunawa agbegbe naa, wọn ge e, wọn si ka a lati wọ ọ sinu ọkọ wọn. Nigba ti wọn de teṣan ọlọpaa, eyi to n jẹ Yẹkinni ninu wọn sọ pe oun ki i ṣe ara wọn o, onimọto loun, o ni Mukailu ati Abdullahi lo waa bẹ oun lọwẹ pe koun waa ba wọn fi mọto oun ko ẹru kan lati Ikoyi lọ si adugbo Lakulaku, l’Ọbalende, l’Erekuṣu Eko lọhun-un, o nibẹ ni wọn ti fẹẹ ta waya naa fun kọsitọma to ti n duro de wọn.


Nigba tawọn ọlọpaa si beere pe ki lawọn maraarun n wa kiri laajin oru, ede Hausa ni wọn n sọ, wọn lawọn o gbọ Yoruba, wọn o si gbọ oyinbo. Eyi lo mu kawọn agbofinro naa wo gbogbo ayika ọhun, ni wọn ba ri i pe awọn afurasi yii ti lọọ hu waya ribiti dudu ti wọn ri mọlẹ to muna lọ sidi ẹrọ amunawa agbegbe naa, wọn ge e, wọn si ka a lati wọ ọ sinu ọkọ wọn. Nigba ti wọn de teṣan ọlọpaa, eyi to n jẹ Yẹkinni ninu wọn sọ pe oun ki i ṣe ara wọn o, onimọto loun, o ni Mukailu ati Abdullahi lo waa bẹ oun lọwẹ pe koun waa ba wọn fi mọto oun ko ẹru kan lati Ikoyi lọ si adugbo Lakulaku, l’Ọbalende, l’Erekuṣu Eko lọhun-un, o nibẹ ni wọn ti fẹẹ ta waya naa fun kọsitọma to ti n duro de wọn. Kọmiṣanna ọlọpaa Eko, CP Abiọdun Alabi, ti ni ki wọn fi awọn afurasi naa ṣọwọ sọdọ awọn ọtẹlẹmuyẹ to n tọpinpin iwa idigunjale, ki wọn tubọ ṣewadii, ki wọn si foju wọn bale-ẹjọ laipẹ.


Kọmiṣanna ọlọpaa Eko, CP Abiọdun Alabi, ti ni ki wọn fi awọn afurasi naa ṣọwọ sọdọ awọn ọtẹlẹmuyẹ to n tọpinpin iwa idigunjale, ki wọn tubọ ṣewadii, ki wọn si foju wọn bale-ẹjọ laipẹ.


Awọn kọsitọọmu gbẹsẹ-le ‘kinni’ kẹtẹkẹtẹ tawọn kan n ko lọ siluu oyinbo

Monisọla Saka Oriṣiiriṣii lọna lawọn eeyan wa n gba wa owo bayii, igbo, kokeeni atawọn egboogi oloro mi-in la mọ ti wọn n ko lọ soke okun fun tita, ṣugbọn ni bayii, oko kẹtẹkẹtẹ ni wọn tun n ko lọ siluu oyinbo, ko si sẹni to mọ ohun ti wọn fẹẹ lo o fun nibi ti wọn n ko o lọ. Nnkan ọkunrin akọ kẹtẹkẹtẹ to to ẹgbẹrun meje lawọn kọsitọọmu papakọ ofurufu Murtala Mohammed, niluu Eko, gba lasiko ti wọn n gbe ẹru ofin naa lọ si orilẹ-ede China. Sambo Dangaladima to jẹ olori awọn kọsitọọmu lagbegbe naa ṣalaye fawọn oniroyin pe inu apo ṣakaṣaka mẹrindinlogun ni wọn ko nnkan ọkunrin kẹtẹkẹtẹ ọhun si, bẹẹ ni wọn si san igba miliọnu Naira o le diẹ (N216, 212, 813) gẹgẹ bii owo ẹru ọhun si. Dangaladima ṣalaye pe oorun buruku to n jade latara awọn apo yẹn lo pe akiyesi awọn kọsitọọmu si i, eyi lo si mu kawọn sun mọ’bẹ lati beere nnkan ti wọn ko sapo to le maa mu iru oorun buruku bẹẹ jade. “Irọ tawọn to fẹẹ ko ẹru naa lọ soke okun pa nigba ti wọn bi wọn leere ni pe ẹpọn maaluu lo wa nibẹ. Lẹyin ayẹwo to peye lawọn oṣiṣẹ mi ri i pe nnkan ọkunrin kẹtẹkẹtẹ ni.


Dangaladima ṣalaye pe oorun buruku to n jade latara awọn apo yẹn lo pe akiyesi awọn kọsitọọmu si i, eyi lo si mu kawọn sun mọ’bẹ lati beere nnkan ti wọn ko sapo to le maa mu iru oorun buruku bẹẹ jade. “Irọ tawọn to fẹẹ ko ẹru naa lọ soke okun pa nigba ti wọn bi wọn leere ni pe ẹpọn maaluu lo wa nibẹ. Lẹyin ayẹwo to peye lawọn oṣiṣẹ mi ri i pe nnkan ọkunrin kẹtẹkẹtẹ ni. Igba akọkọ si ree ta a maa gba iru ẹru bayii silẹ. A o ni i faaye gba iru owo bayii lakata wa”. Ẹka ti wọn ti n yẹ ẹru wo ni papakọ ofurufu ọhun ti gbe apo ti wọn ko awọn nnkan ọkunrin akọ kẹtẹkẹtẹ yii si fun ileeṣẹ eleto ọgbin (Nigeria Agricultural Quarantine Service), ti igbakeji adari wọn, Adebimpe Adetunji, ṣoju fun.


Igba akọkọ si ree ta a maa gba iru ẹru bayii silẹ. A o ni i faaye gba iru owo bayii lakata wa”. Ẹka ti wọn ti n yẹ ẹru wo ni papakọ ofurufu ọhun ti gbe apo ti wọn ko awọn nnkan ọkunrin akọ kẹtẹkẹtẹ yii si fun ileeṣẹ eleto ọgbin (Nigeria Agricultural Quarantine Service), ti igbakeji adari wọn, Adebimpe Adetunji, ṣoju fun.


Ọjọgbọn Ẹgbẹwọle di ọga agba tuntun fun Fasiti Ilọrin

Ibrahim Alagunmu, Ilọrin L’Ọjọbọ, Tọsidee, ọsẹ yii, ni awọn alaṣẹ Fasiti Ilọrin, nipinlẹ Kwara, kede Ọjọgbọn Wahab Ọlasupọ Ẹgbẹwọle, (SAN) gẹgẹ bii giiwa agba tuntun ileewe naa. Alaga igbimọ Fasiti Ilọrin, Malam Abidu Yazid, (OON) lo kede iyansipo naa l’Ọjọbọ, Tọsidee, ọsẹ yii, lasiko to n ba awọn oniroyin sọrọ ni gbọngan to wa ninu ọgba ileewe ọhun niluu Ilọrin, o ni, ‘Nibaamu pẹlu ofin ileewe naa ati ofin Naijiria, asiko to yẹ ki ọga agba to fẹẹ fipo silẹ yoo tẹnu bọpo ni ọjọ kẹẹẹẹdogun, osu Kẹwaa, ọdun 2022, ti ileewe naa si ti bẹrẹ igbesẹ yiyan ẹlomiran lati oṣu Kẹta, ọdun 2022, nipa kikede fun gbogbo aye pe ẹni to ba nifẹẹ si ipo naa ko kọ iwe mo n wa ipo’. Wọn ni eeyan mẹrindinlọgọta (56), lo n wa ipo naa ki wọn too ja wọn ku mẹtala (13), lẹyin ti awọn igbimọ alaṣẹ ṣe ayẹwo finnifinni fun wọn fun odidi ọjọ mẹrin, ki ipo naa too ja mọ Ọjọgbọn Ẹgbẹwọle lọwọ. Ẹni ọdun mọkanlelaaadọta ni ọga agba tuntun yii, to si gba oye imọ ijinlẹ ẹlẹkẹta (Ph.D. degree), ninu imọ ofin (Law and Jurisprudence), to si ti wa ninu Fasiti Ilọrin, lati bii ọdun mẹẹẹdọgbọn sẹyin. Ni afikun, amofin agba (SAN), ni lorile-ede Naijiria. Awọn alaṣẹ Fasiti Ilọrin, ki i ku oriire ijawe olubori rẹ ti wọn si ni wọn setan lati ba a ṣiṣẹ ko le ṣe aṣeyọri nibaamu pẹlu afojusun Fasiti Ilọrin.


Ọbabinrin Elizabeth Keji ti ku o!

Faith Adebọla Elizabeth keji, ọbabinrin to pẹ lori itẹ ju lọ lorileede United Kingdom, ti dagbere faye. Obinrin naa mi eemi ikẹyin lọsan-an Ọjọbọ, Tọsidee, ọjọ kẹjọ, oṣu kẹsan-an ọdun 2022 yii, ni Balmora, pẹlu awọn ọmọ ati mọlẹbi rẹ lẹgbẹ rẹ, gẹgẹ bi ikede ti wọn ṣe laafin Buckingham to n lo. Ẹni ọdun mẹrindinlọgọrun-un ni i ṣe. Ọbabinrin yii ni saa iṣakoso rẹ ṣi pẹ ju lọ lorileede United Kingdom, aadọrin ọdun lo fi ṣakoso, olori ijọba ilẹ Gẹẹsi mẹẹdogun lo ba a lori itẹ ọba. O gori itẹ loṣu keji, ọdun 1952, lẹyin iku baba rẹ, Ọba George kẹrin, wọn si ṣayẹyẹ igbade rẹ lọdun 1953 to tẹle e. Latigba tawọn dokita ti kede pe aarẹ agba ti mu mama naa lọjọ Wẹsidee lawọn ọmọ rẹ ọmọ rẹ mẹrẹẹrin, ti rinrinajo lọ sọdọ mama wọn, ti wọn si duro ti i to fi dakẹ. Gẹgẹ bii ofin ọba jijẹ lorileede naa, akọbi ọmọ rẹ, Charles, ni yoo rọpo rẹ lẹsẹkẹsẹ, oun si ni yoo ṣaaju ayẹyẹ idaro ati eto isinku ti yoo bẹrẹ lọjọ Ẹti, Furaidee.


Ọbabinrin Elizabeth Keji ti ku o!

Ọbabinrin yii ni saa iṣakoso rẹ ṣi pẹ ju lọ lorileede United Kingdom, aadọrin ọdun lo fi ṣakoso, olori ijọba ilẹ Gẹẹsi mẹẹdogun lo ba a lori itẹ ọba. O gori itẹ loṣu keji, ọdun 1952, lẹyin iku baba rẹ, Ọba George kẹrin, wọn si ṣayẹyẹ igbade rẹ lọdun 1953 to tẹle e. Latigba tawọn dokita ti kede pe aarẹ agba ti mu mama naa lọjọ Wẹsidee lawọn ọmọ rẹ ọmọ rẹ mẹrẹẹrin, ti rinrinajo lọ sọdọ mama wọn, ti wọn si duro ti i to fi dakẹ. Gẹgẹ bii ofin ọba jijẹ lorileede naa, akọbi ọmọ rẹ, Charles, ni yoo rọpo rẹ lẹsẹkẹsẹ, oun si ni yoo ṣaaju ayẹyẹ idaro ati eto isinku ti yoo bẹrẹ lọjọ Ẹti, Furaidee. Tẹ o ba gbagbe, oloogbe yii wa lara awọn alaṣẹ ilẹ United Kingdom ti wọn da ijọba pada fawọn oloṣelu ilẹ Naijiria lọdun 1960 ta a kuro labẹ ijọba oyinbo amunisin, ta a gbominira, obinrin naa si wa nipo aarẹ ilẹ wa fọdun mẹta, ki Naijiria too gba ominiran patapata lọdun 1963, lẹyin ti wọn ṣatunṣe si iwe ofin ta a n lo nigba naa. Ọjọ kọkanlelogun oṣu kẹrin ọdun 1926 ni wọn bi oloogbe Elizabeth keji. Ọjọ kẹsan-an oṣu kẹrin ọdun 2021 to kọja lọkọ rẹ, Ọmọọba Philip, ku lẹni ọdun mọkandinlọgọrun-un, igbeyawo wọn si wa fun ọdun mẹtalelaaadọrin.


Ọbabinrin Elizabeth Keji ti ku o!

Tẹ o ba gbagbe, oloogbe yii wa lara awọn alaṣẹ ilẹ United Kingdom ti wọn da ijọba pada fawọn oloṣelu ilẹ Naijiria lọdun 1960 ta a kuro labẹ ijọba oyinbo amunisin, ta a gbominira, obinrin naa si wa nipo aarẹ ilẹ wa fọdun mẹta, ki Naijiria too gba ominiran patapata lọdun 1963, lẹyin ti wọn ṣatunṣe si iwe ofin ta a n lo nigba naa. Ọjọ kọkanlelogun oṣu kẹrin ọdun 1926 ni wọn bi oloogbe Elizabeth keji. Ọjọ kẹsan-an oṣu kẹrin ọdun 2021 to kọja lọkọ rẹ, Ọmọọba Philip, ku lẹni ọdun mọkandinlọgọrun-un, igbeyawo wọn si wa fun ọdun mẹtalelaaadọrin. Kari aye lawọn alaṣẹ atawọn eeyan pataki pataki ti n rọjọ iṣẹ ibanikẹdun si orileede United Kingdom, wọn ni ẹni rere ni Ọbabinrin to lọ ọhun.


Ọbabinrin Elizabeth Keji ti ku o!

Kari aye lawọn alaṣẹ atawọn eeyan pataki pataki ti n rọjọ iṣẹ ibanikẹdun si orileede United Kingdom, wọn ni ẹni rere ni Ọbabinrin to lọ ọhun.


Rasaki atọrẹ ẹ n rin ni bebe ẹwọn, ewurẹ ni wọn lọọ ji ko ni Ijan-Ekiti

Taofeek Surdiq, Ado-Ekiti Ọwọ ẹṣọ Amọtẹkun ipinlẹ Ekiti ti tẹ ọkunrin tẹwọnde kan, Basiru Rasaki, ẹni ọdun mọkanlelọgbọn, pẹlu ẹsun pe o lọọ ji ewure ko ni Ijan-Ekiti. Bakan naa ni wọn tun mu ọkunrin kan ẹni ọdun mejidinlọgbọn kan pẹlu ẹsun pe o lọọ ji waya ina kan laduugbo Agric-Ọlọpẹ, l’Ado-Ekiti. Nigba ti wọn n ṣe afihan awọn mejeeji ni olu ileeṣẹ wọn to wa l’Ado-Ekiti, Ọga agba patapata awọn ẹṣọ Amọtẹkun, Ajagun-fẹyinti Joe Kọmọlafẹ, sọ pe Rasaki to ṣẹṣẹ tẹwọn de ninu oṣu Kẹfa, ọdun yii, lo ti kọkọ sa mọ awọn ọmọ ogun oun lọwọ lọsẹ meji sẹyin pẹlu ankọọbu ti wọn ko si i lọwọ, ki ọwọ wọn too pada tẹ ẹ ni Ijan-Ekiti, nibi to ti lọọ ji ewurẹ ko. O sọ pe oun atawọn ẹgbẹ rẹ yooku lọwọ tẹ lẹyin ti wọn ti kopa ninu aimọye idigunjale to ti waye nipinlẹ Ekiti, ni pataki ju lọ, ni Ado-Ekiti to jẹ olu ilu ipinlẹ Ekiti. Nigba to n sọrọ nipa ọdaran miiran ti wọn mu nibi to ti lọọ ji waya ina ka, ọga Amọtẹkun yii sọ pe ọdaran naa to n ṣiṣẹ ina, ni wọn ti n wa lati igba diẹ, ki ọwọ palaba rẹ too ṣegi. O ṣalaye pe ọdaran ti sọ awọn eeyan ilu Ado-Ekiti ati ilu miiran to yi i ka sinu okunkun ni aimọye igba pẹlu bo ṣe n ji waya ina ka.


O sọ pe oun atawọn ẹgbẹ rẹ yooku lọwọ tẹ lẹyin ti wọn ti kopa ninu aimọye idigunjale to ti waye nipinlẹ Ekiti, ni pataki ju lọ, ni Ado-Ekiti to jẹ olu ilu ipinlẹ Ekiti. Nigba to n sọrọ nipa ọdaran miiran ti wọn mu nibi to ti lọọ ji waya ina ka, ọga Amọtẹkun yii sọ pe ọdaran naa to n ṣiṣẹ ina, ni wọn ti n wa lati igba diẹ, ki ọwọ palaba rẹ too ṣegi. O ṣalaye pe ọdaran ti sọ awọn eeyan ilu Ado-Ekiti ati ilu miiran to yi i ka sinu okunkun ni aimọye igba pẹlu bo ṣe n ji waya ina ka. O fi kun un pe wọn yoo gbe ọdaran naa lọ sile-ẹjọ lati lọọ foju wina ofin ni kete ti iwadii ba pari lori ọrọ naa.


O fi kun un pe wọn yoo gbe ọdaran naa lọ sile-ẹjọ lati lọọ foju wina ofin ni kete ti iwadii ba pari lori ọrọ naa.


Wahala ẹgbẹ PDP n le si i,  ajatuka nipade wọn

Faith Adebọla Ko ti i jọ pe wahala to n ṣẹlẹ ninu ẹgbẹ oṣelu yoo rodo lọọ mu’mi pẹlu bi awọn agbaagba ẹgbẹ kan ṣe fabinu yọ lori igbesẹ ti ẹgbẹ naa gbe lasiko ipade akanṣe igbimọ amuṣẹṣe wọn to waye l’Ọjọbọ, Tọsidee, ọjọ kẹjọ, oṣu Kẹsan-an, ta a wa yii, lolu-ile ẹgbẹ wọn to wa l’Abuja, nigba ti Alaga igbimọ alamoojuto ẹgbẹ naa, (Board of trustee) Alaaji Walid Jibrin, kọwe fipo silẹ, pe oun yọnda ipo oun gẹgẹ bii alaga igbimọ awọn agbaagba ẹgbẹ, ti wọn si ti yan Adolphos Wabara, lati ipinlẹ Abia, lati rọpo rẹ gẹgẹ bii Adele. Ẹgbẹ naa gbe igbesẹ yii lati fi tu awọn eeyan agbegbe Guusu ninu latari bawọn eeyan Guusu ṣe n binu, ti wọn ko si fara mọ bawọn ipo pataki pataki laarin ẹgbẹ naa, bii oludije funpo aarẹ, alaga apapọ ẹgbẹ ṣe sodo siha Ariwa, tawọn eeyan naa si n beere pe ki ipo alaga apapọ ẹgbẹ bọ sọdọ awọn, tọrọ naa si ti di itahun-sira-ẹni ati aawọ laarin ẹgbẹ naa. Ṣugbọn igbesẹ yii ko ṣetẹwọgba fawọn agbaagba ẹgbẹ naa bii Gomina ipinlẹ Rivers, Nyesom Wike, Gomina ipinlẹ Ọyọ, Ṣeyi Makinde, Oloye Bọde George, atawọn mi-in lati iha Guusu, wọn ni bii igba ti wọn p’aja l’ọbọ fawọn eeyan agbegbe Guusu ni igbesẹ yii, awọn o si le fara mọ ọn. Wike, to sọrọ ṣoki lẹyin ipade naa sọ pe, bii igba ti wọn n yin’gbado sẹyin igba ni ohun to ṣẹlẹ yii, tori ohun toun atawọn eeyan agbegbe oun beere fun yatọ si eyi ti wọn ṣe yii. O tun ni ko sidii meji toun fi n ba Alaga ẹgbẹ wọn, Iyorchia Ayu, ja, to kọja iwa ailadehun rẹ, o ni Ayu funra ẹ ti ṣeleri ko too depo alaga pe ti oludije funpo aarẹ ba fi le wa lati apa Oke-Ọya, oun maa fi ipo alaga silẹ wọọrọwọ ni, ki ẹlomi-in lati Guusu di alaga, lati le mu ki ipindọgba wa laarin ẹgbẹ. Bakan naa ni Ṣeyi Makinde, sọ pe pẹlu ohun to ṣẹlẹ yii, oun atawọn eeyan oun ko ni i jawọ ninu ilakaka awọn lati jẹ ki ẹgbẹ PDP fi awọn eeyan Guusu si ipo to tọ si wọn, tori tẹni-n-tẹni, takisa ni t’aatan.


Wike, to sọrọ ṣoki lẹyin ipade naa sọ pe, bii igba ti wọn n yin’gbado sẹyin igba ni ohun to ṣẹlẹ yii, tori ohun toun atawọn eeyan agbegbe oun beere fun yatọ si eyi ti wọn ṣe yii. O tun ni ko sidii meji toun fi n ba Alaga ẹgbẹ wọn, Iyorchia Ayu, ja, to kọja iwa ailadehun rẹ, o ni Ayu funra ẹ ti ṣeleri ko too depo alaga pe ti oludije funpo aarẹ ba fi le wa lati apa Oke-Ọya, oun maa fi ipo alaga silẹ wọọrọwọ ni, ki ẹlomi-in lati Guusu di alaga, lati le mu ki ipindọgba wa laarin ẹgbẹ. Bakan naa ni Ṣeyi Makinde, sọ pe pẹlu ohun to ṣẹlẹ yii, oun atawọn eeyan oun ko ni i jawọ ninu ilakaka awọn lati jẹ ki ẹgbẹ PDP fi awọn eeyan Guusu si ipo to tọ si wọn, tori tẹni-n-tẹni, takisa ni t’aatan. Ọrọ naa tilẹ bi Bọde George ninu gidi, wọn ni niṣe ni baba agbalagba to ti figba kan jẹ igbakeji alaga apapọ ẹgbẹ naa binu jade nipade ọhun, o si sọ pe ohun to waye nipade naa ko bọ si i rara, tori niṣe lawọn eeyan kan fẹẹ maa yan akara jẹ lori awọn eeyan agbegbe Guusu ninu ẹgbẹ PDP. Ni bayii, a gbọ pe awọn ijoye ẹgbẹ oṣelu naa ti fọwọ si i pe ki Ayu maa ba iṣẹ rẹ lọ, bo tilẹ jẹ pe ara o rọ okun, ara o si ti i rọ adiẹ ninu ẹgbẹ oṣelu PDP.


Ọrọ naa tilẹ bi Bọde George ninu gidi, wọn ni niṣe ni baba agbalagba to ti figba kan jẹ igbakeji alaga apapọ ẹgbẹ naa binu jade nipade ọhun, o si sọ pe ohun to waye nipade naa ko bọ si i rara, tori niṣe lawọn eeyan kan fẹẹ maa yan akara jẹ lori awọn eeyan agbegbe Guusu ninu ẹgbẹ PDP. Ni bayii, a gbọ pe awọn ijoye ẹgbẹ oṣelu naa ti fọwọ si i pe ki Ayu maa ba iṣẹ rẹ lọ, bo tilẹ jẹ pe ara o rọ okun, ara o si ti i rọ adiẹ ninu ẹgbẹ oṣelu PDP.


Abass ta mọto fun Emmanuel, bo ṣe gbowo tan lo gun un labẹrẹ pa

Florence Babaṣọla, Oṣogbo Ninu oṣu Keje, ọdun yii, to lọ sipinlẹ Edo lo ṣalaabapade Emmanuel Oyioba to n fi mọto kan ṣe tasin kaakiri. Nibẹ ni ọrẹ wọn ti wọ, to si jẹ pe Emmanuel lo gbe Abbas kaakiri fun gbogbo ọjọ to lo nibẹ. Nigba to fẹẹ kuro ni Edo, o ṣeleri lati maa pe dẹrẹba yii loorekoore, wọn si jọ gba nọmba ara wọn. Ninu oṣu Kẹjọ to kọja yii ni Abbas pe ọrẹ rẹ yii pe oun fẹẹ ta mọto Toyota Camry ti oun n lo, wọn si jọ fẹnu ko pe ko gbe e wa si Edo lati yẹ ẹ wo. Lẹyin ti Emmanuel ṣayẹwo mọto to ni nọmba YAB 368 CN naa, to si tẹ ẹ lọrun lo san miliọnu kan ati ẹgbẹrun lọna irinwo Naira (#1.4m) fun Abbas. Ṣugbọn lẹyin to sanwo tan, ko kuro ni Edo, o ṣi n fara pa ọrẹ rẹ.


Ninu oṣu Kẹjọ to kọja yii ni Abbas pe ọrẹ rẹ yii pe oun fẹẹ ta mọto Toyota Camry ti oun n lo, wọn si jọ fẹnu ko pe ko gbe e wa si Edo lati yẹ ẹ wo. Lẹyin ti Emmanuel ṣayẹwo mọto to ni nọmba YAB 368 CN naa, to si tẹ ẹ lọrun lo san miliọnu kan ati ẹgbẹrun lọna irinwo Naira (#1.4m) fun Abbas. Ṣugbọn lẹyin to sanwo tan, ko kuro ni Edo, o ṣi n fara pa ọrẹ rẹ. Nigba to di ọjọ kẹta, oṣu Kẹsan-an, ọdun yii, lo lo anfaani naa lati gun Emmanuel ni abẹrẹ iku, o wọ oku rẹ ju sinu igbo kan, o si gbe mọto Camry naa sa lọ. Nigba ti aṣiri tu, awọn ọlọpaa ipinlẹ Edo fi ẹrọ igbalode wadii ibi ti mọto naa wa, o si di mimọ pe o ti de agbegbe ipinlẹ Ọṣun, bayii ni wọn pe ileeṣẹ ọlọpaa ipinlẹ Ọṣun, ti awọn naa si bẹrẹ igbesẹ kiakia. Oju-ọna Ejigbo si Ogbomọṣọ ni ọwọ ti tẹ Abbas, o si jẹwọ pe loootọ niṣẹlẹ naa.


Nigba to di ọjọ kẹta, oṣu Kẹsan-an, ọdun yii, lo lo anfaani naa lati gun Emmanuel ni abẹrẹ iku, o wọ oku rẹ ju sinu igbo kan, o si gbe mọto Camry naa sa lọ. Nigba ti aṣiri tu, awọn ọlọpaa ipinlẹ Edo fi ẹrọ igbalode wadii ibi ti mọto naa wa, o si di mimọ pe o ti de agbegbe ipinlẹ Ọṣun, bayii ni wọn pe ileeṣẹ ọlọpaa ipinlẹ Ọṣun, ti awọn naa si bẹrẹ igbesẹ kiakia. Oju-ọna Ejigbo si Ogbomọṣọ ni ọwọ ti tẹ Abbas, o si jẹwọ pe loootọ niṣẹlẹ naa. Kọmiṣanna ọlọpaa, Wale Ọlọkọde, ti ṣeleri pe laipẹ ni yoo foju bale-ẹjọ.


Kọmiṣanna ọlọpaa, Wale Ọlọkọde, ti ṣeleri pe laipẹ ni yoo foju bale-ẹjọ.


Ni Mọdakẹkẹ, Hammed ati Ayọbami ṣa Wasiu pa, wọn lo n fowo to ri nidii iṣẹ Yahoo ṣakọ sawọn

Florence Babaṣọla, Oṣogbo Wahab Hammed, ẹni ọdun mejidinlọgbọn, ati Adegoke Ayọbami, ẹni ọdun mọkanlelọgbọn, ni wọn ti n ka boroboro lakolo ọlọpaa ipinlẹ Ọṣun bayii lori ẹsun ipaniyan. Lasiko ti kọmiṣanaa ọlọpaa ipinlẹ Ọṣun, Wale Ọlọkọde, n ṣafihan awọn afurasi naa laipẹ yii lo ti sọ pe lọjọ keje, oṣu Kẹjọ, ọdun yii, lawọn mọlẹbi Oguntade Wasiu lọọ fi to awọn ọlọpaa leti niluu Mọdakẹkẹ pe awọn n wa ọmọkunrin naa. Ọlọkọde ṣalaye pe nigba ti iwadii bẹrẹ lọwọ tẹ Wahab Hammed to jẹ ọrẹ Wasiu, nigba ti ọrọ naa si de ẹka ọtẹlẹmuyẹ nipinlẹ Ọṣun ni Hammed jẹwọ pe Adegoke Ayọbami to n gbe lagbegbe Alaro, niluu Mọdakẹkẹ, naa mọ nipa rẹ, ti wọn si mu oun naa lọjọ kejila, oṣu Kẹjọ, ọdun yii. O ni awọn mejeeji mu awọn ọlọpaa lọ sinu igbo ti wọn pa Wasiu si, wọn si gbe oku rẹ, beẹ ni wọn ri ọkada rẹ gba nile Ayọbami. Nigba to n ba ALAROYE sọrọ, Hammed ṣalaye pe iṣẹ ọkada loun n ṣe, oun si tun maa n ṣe iṣẹ Yahoo lẹẹkọọkan, ṣugbọn oun ko ti i maa ri owo nidii ẹ. O ni iṣẹ Yahoo ni Wasiu n ṣe lati nnkan bii ọdun kan ati oṣu mẹta ti oun ti mọ ọn, ṣugbọn ọwọ rẹ ji sowo nidii iṣẹ naa, o si maa n sọ gbogbo nnkan meremere to maa n fi owo Yahoo ra foun. O ni ẹdun ọkan leleyii maa n jẹ foun nigbakuugba ti Wasiu ba tun ti ri owo nidii iṣẹ naa, oun si maa n sọ fun Ayọbami tawọn jọ n ṣiṣẹ ọkada, ti awọn si pinnu pe o di dandan kawọn naa gba lara owo ọwọ Wasiu.


O ni awọn mejeeji mu awọn ọlọpaa lọ sinu igbo ti wọn pa Wasiu si, wọn si gbe oku rẹ, beẹ ni wọn ri ọkada rẹ gba nile Ayọbami. Nigba to n ba ALAROYE sọrọ, Hammed ṣalaye pe iṣẹ ọkada loun n ṣe, oun si tun maa n ṣe iṣẹ Yahoo lẹẹkọọkan, ṣugbọn oun ko ti i maa ri owo nidii ẹ. O ni iṣẹ Yahoo ni Wasiu n ṣe lati nnkan bii ọdun kan ati oṣu mẹta ti oun ti mọ ọn, ṣugbọn ọwọ rẹ ji sowo nidii iṣẹ naa, o si maa n sọ gbogbo nnkan meremere to maa n fi owo Yahoo ra foun. O ni ẹdun ọkan leleyii maa n jẹ foun nigbakuugba ti Wasiu ba tun ti ri owo nidii iṣẹ naa, oun si maa n sọ fun Ayọbami tawọn jọ n ṣiṣẹ ọkada, ti awọn si pinnu pe o di dandan kawọn naa gba lara owo ọwọ Wasiu. Lọjọ kan, Wasiu sọ fun Hammed pe oun fẹẹ ra ilẹ, gẹgẹ bi afurasi yii ṣe ṣalaye, o ni oun ati Ayọbami lẹdi apo pọ pe asiko ti to lati gba owo lọwọ oloogbe naa. Wasiu lo fi ọkada rẹ gbe wọn lọ si agbegbe Alaro, ti wọn sọ pe ilẹ wa, bi wọn ṣe n fi ilẹ han an ni Ayọbami pajuda si i, to si n sọ pe kiakia, ko fun awọn lẹtọọ awọn ninu owo Yahoo to ni lakanti. Nigba ti iyẹn fẹẹ maa ba wọn lo agidi ni Ayọbami fi ada ṣa a lori titi to fi ku.


Lọjọ kan, Wasiu sọ fun Hammed pe oun fẹẹ ra ilẹ, gẹgẹ bi afurasi yii ṣe ṣalaye, o ni oun ati Ayọbami lẹdi apo pọ pe asiko ti to lati gba owo lọwọ oloogbe naa. Wasiu lo fi ọkada rẹ gbe wọn lọ si agbegbe Alaro, ti wọn sọ pe ilẹ wa, bi wọn ṣe n fi ilẹ han an ni Ayọbami pajuda si i, to si n sọ pe kiakia, ko fun awọn lẹtọọ awọn ninu owo Yahoo to ni lakanti. Nigba ti iyẹn fẹẹ maa ba wọn lo agidi ni Ayọbami fi ada ṣa a lori titi to fi ku. Wasiu mu foonu rẹ, bẹẹ ni Ayọbami gbe ọkada rẹ lọ sile. Nigba ti iyawo Wasiu pe foonu ọkọ rẹ ni Hammed sọ fun un pe o ti lasidẹnti, ṣugbọn ohun ti iyawo rẹ n tẹnu mọ fun awọn ọlọpaa ni pe ọdọ Hammed lo dagbere lo jẹ ki wọn fura si ọmọkunrin naa titi to fi jẹwọ. Ọlọkọde ṣalaye pe awọn afurasi mejeeji yoo foju bale-ẹjọ ni kete ti iwadii ba ti pari lori ọrọ wọn.


Wasiu mu foonu rẹ, bẹẹ ni Ayọbami gbe ọkada rẹ lọ sile. Nigba ti iyawo Wasiu pe foonu ọkọ rẹ ni Hammed sọ fun un pe o ti lasidẹnti, ṣugbọn ohun ti iyawo rẹ n tẹnu mọ fun awọn ọlọpaa ni pe ọdọ Hammed lo dagbere lo jẹ ki wọn fura si ọmọkunrin naa titi to fi jẹwọ. Ọlọkọde ṣalaye pe awọn afurasi mejeeji yoo foju bale-ẹjọ ni kete ti iwadii ba ti pari lori ọrọ wọn.


Igbimọ alamoojuto PDP:  Jubrin lọ, Wabara wọle

Faith Adebọla Lọna lati wa ojutuu si fa-a-ka-ja-a to ti n waye ninu ẹgbẹ oṣelu Peoples Democratic Party, PDP, paapaa laarin Gomina ipinlẹ Rivers, Nyesom Wike, ati oludije funpo aarẹ wọn, Atiku Abubakar, atawọn alatiyẹn wọn, Alaga igbimọ alamoojuto ẹgbẹ naa, (Board of trustee) Alaaji Walid Jibrin, ti kọwe fipo silẹ, pe oun yọnda ipo oun gẹgẹ bii alaga igbimọ awọn agbaagba ẹgbẹ, wọn si ti yan Adolphos Wabara, olori awọn aṣofin Naijiria nigba kan, lati rọpo rẹ gẹgẹ bii Adele. Bakan naa ni wọn tun yan an lati jẹ oludamọran pataki fun Alaga apapọ ẹgbẹ naa, Iyorchia Ayu. Igbesẹ yii waye nibi ipade akanṣe ti igbimọ amuṣẹṣe ẹgbẹ naa ṣe l’Ọjọbọ, Tọsidee, ọjọ kẹjọ, oṣu Kẹsan-an ta a wa yii, lolu-ile ẹgbẹ wọn to wa l’Abuja. Idi pataki ti wọn fi pe ipade naa da lori awuyewuye ati itahun-sira-ẹni to ti n lọ laarin Wike, Ayu ati Atiku, pẹlu awọn alatilẹyin wọn, ki wọn le wa ọna lati bomi pana rẹ ki ija naa too fẹju. Ba a ṣe gbọ, wọn ni Atiku Abubakar ti damọran pe ki Ayu naa kọwe fipo silẹ lati le jẹ ki ẹlomi-in lati iha Guusu orileede yii bọ sipo alaga ẹgbẹ, ki awọn tinu n bi si le fẹdọ leri oronro. Ṣugbọn wọn lawọn alenulọrọ kan duro lẹyin alaga ọhun, wọn o fẹ ko kuro nipo lasiko yii.


Idi pataki ti wọn fi pe ipade naa da lori awuyewuye ati itahun-sira-ẹni to ti n lọ laarin Wike, Ayu ati Atiku, pẹlu awọn alatilẹyin wọn, ki wọn le wa ọna lati bomi pana rẹ ki ija naa too fẹju. Ba a ṣe gbọ, wọn ni Atiku Abubakar ti damọran pe ki Ayu naa kọwe fipo silẹ lati le jẹ ki ẹlomi-in lati iha Guusu orileede yii bọ sipo alaga ẹgbẹ, ki awọn tinu n bi si le fẹdọ leri oronro. Ṣugbọn wọn lawọn alenulọrọ kan duro lẹyin alaga ọhun, wọn o fẹ ko kuro nipo lasiko yii. Bakan naa ni ẹnikan to wa nibi ipade naa sọ pe o ṣee ṣe ki Alaga ẹgbẹ awọn gomina PDP, Aminu Tambuwal, kọwe fipo silẹ gẹgẹ bii alaga ẹgbẹ naa. Ṣibaṣiba lẹsẹ awọn gomina, aṣofin apapọ, atawọn ijoye ẹgbẹ, titi kan awọn alẹnulọrọ ẹgbẹ oṣelu PDP pe sibi ipade akanṣe ọhun, ipade naa ṣi n tẹsiwaju lasiko ta a fi n ko iroyin yii jọ.


Bakan naa ni ẹnikan to wa nibi ipade naa sọ pe o ṣee ṣe ki Alaga ẹgbẹ awọn gomina PDP, Aminu Tambuwal, kọwe fipo silẹ gẹgẹ bii alaga ẹgbẹ naa. Ṣibaṣiba lẹsẹ awọn gomina, aṣofin apapọ, atawọn ijoye ẹgbẹ, titi kan awọn alẹnulọrọ ẹgbẹ oṣelu PDP pe sibi ipade akanṣe ọhun, ipade naa ṣi n tẹsiwaju lasiko ta a fi n ko iroyin yii jọ.


Awọn ọlọpaa ti ko rowo oṣu gba l’Ọṣun ni: Awọn ọlọkada lo n fẹyawo wa bayii

Florence Babaṣọla, Oṣogbo Awọn olọpaa kan ti wọn le die diẹ ni ẹẹdẹgbẹta ni wọn fọn soju popo l’Ọjọruu, Wẹsidee, ọsẹ yii, lasiko ti wọn n ṣewọde lori bi ijọba ko ṣe san owo-oṣu fun wọn. Lati Oke-Fia ni wọn ti gbera kọja si orita Ọlaiya, niluu Oṣogbo, bi wọn ṣe gbe oniruuru akọle lọwọ ni wọn n kọrin. Wọn ni ijọba ko ti i fun awọn lowo kankan lati oṣu Karun-un, ọdun 2021, tawọn ti pari idanilẹkọọ iṣẹ aabo naa, eleyii si ti n ṣakoba pupọ lori ọrọ aje awọn. Lara awọn akọle ti wọn gbe lọwọ ni: “Awọn ọlọkada ni wọn n ba awọn iyawo wa sun”, “Ẹ sanwo oṣu wa kiakia”, “Ẹ sanwo oṣu ati ajẹmọnu wa”, “Odidi oṣu mejidinlogun lai gba kọbọ” ati bẹẹ bẹẹ lọ. Ọkan lara wọn to ba awọn oniroyin sọrọ ṣalaye pe ṣe lawọn n fi ẹmi laku pẹlu iṣẹ naa, o ni awọn mẹta lawọn ti padanu laarin oṣu mejidinlogun naa; awọn meji niluu Ikire, ẹni kan niluu Iree. Ọkunrin knọstabulari yii ṣalaye pe oniruuru igbesẹ lawọn ti gbe lati le jẹ kijọba sanwo oṣu fun awọn, o ni awọn ti lọ sọdọ awọn alaga ijọba ibilẹ, bẹẹ lawọn ti de ọdọ awọn aṣofin, ṣugbọn pabo lo ja si.


Lara awọn akọle ti wọn gbe lọwọ ni: “Awọn ọlọkada ni wọn n ba awọn iyawo wa sun”, “Ẹ sanwo oṣu wa kiakia”, “Ẹ sanwo oṣu ati ajẹmọnu wa”, “Odidi oṣu mejidinlogun lai gba kọbọ” ati bẹẹ bẹẹ lọ. Ọkan lara wọn to ba awọn oniroyin sọrọ ṣalaye pe ṣe lawọn n fi ẹmi laku pẹlu iṣẹ naa, o ni awọn mẹta lawọn ti padanu laarin oṣu mejidinlogun naa; awọn meji niluu Ikire, ẹni kan niluu Iree. Ọkunrin knọstabulari yii ṣalaye pe oniruuru igbesẹ lawọn ti gbe lati le jẹ kijọba sanwo oṣu fun awọn, o ni awọn ti lọ sọdọ awọn alaga ijọba ibilẹ, bẹẹ lawọn ti de ọdọ awọn aṣofin, ṣugbọn pabo lo ja si. Nigba to n ba awọn olufẹhonu han naa sọrọ, Kọmiṣanna ọlọpaa l’Ọṣun, Wale Ọlọkọde, paṣẹ pe ki wọn dawọ ifẹhonu han naa duro kiakia, o ni ko bojumu ki wọn wa ninu aṣọ afarajọlọpaa, ki wọn si maa di alaafia awọn araalu lọwọ pẹlu ifẹhonu han. Ọlọkọde waa ṣeleri pe ẹdun ọkan wọn yoo de ọdọ awọn alaṣẹ.


Nigba to n ba awọn olufẹhonu han naa sọrọ, Kọmiṣanna ọlọpaa l’Ọṣun, Wale Ọlọkọde, paṣẹ pe ki wọn dawọ ifẹhonu han naa duro kiakia, o ni ko bojumu ki wọn wa ninu aṣọ afarajọlọpaa, ki wọn si maa di alaafia awọn araalu lọwọ pẹlu ifẹhonu han. Ọlọkọde waa ṣeleri pe ẹdun ọkan wọn yoo de ọdọ awọn alaṣẹ.


Peter ni ohun kan ti maa n sọ pe koun bẹ sodo, afigba t’ọmọkunrin naa b’omi lọ n’llọrin

Ibrahim Alagunmu, Ilọrin Gende’kunrin ẹni ọdun mejidinlọgbọn kan, Peter Ajayi, ti dawati bayii lẹyin to bẹ sinu odo Asa, l’Opopona Unity, niluu Ilọrin, ipinlẹ Kwara. ALAROYE gbọ pe ọjọ Aje, Mọnde, ọsẹ yii, niṣẹlẹ buruku yii ṣẹlẹ ti Ajayi sọ mọlẹbi rẹ sinu ibanujẹ. Gbogbo akitiyan ajọ panapana lati yọ oku rẹ jade ninu odo lo ja si pabo nitori wọn o ri i mọ. Olugbe agbegbe Taiwo Isalẹ kan ti iṣẹlẹ naa ṣoju, Olaiya, sọ fun oniroyin wa pe ni nnkan bii aago mẹsan-an aarọ niṣẹlẹ naa waye, nibi ti Peter ti sare jade lati inu ile rẹ, o sare lọ si eti odo, o bọ bata, o si so aṣọ mọ ori, lo ba bẹ somi. O tẹsiwaju pe o ti maa n sọ pe awọn kan n sọ fun oun pe ko lọọ pa ara rẹ, eyi lo mu ki awọn obi rẹ gbe e lọ si ṣọọṣi fun itusilẹ. Ọlaiya ni iya rẹ lo n pariwo nigba to sare jade ninu ile to n sare lọ si odo, ṣugbọn awọn to fẹẹ ran iya naa lọwọ ko ri i mu to fi bẹ sodo.


Olugbe agbegbe Taiwo Isalẹ kan ti iṣẹlẹ naa ṣoju, Olaiya, sọ fun oniroyin wa pe ni nnkan bii aago mẹsan-an aarọ niṣẹlẹ naa waye, nibi ti Peter ti sare jade lati inu ile rẹ, o sare lọ si eti odo, o bọ bata, o si so aṣọ mọ ori, lo ba bẹ somi. O tẹsiwaju pe o ti maa n sọ pe awọn kan n sọ fun oun pe ko lọọ pa ara rẹ, eyi lo mu ki awọn obi rẹ gbe e lọ si ṣọọṣi fun itusilẹ. Ọlaiya ni iya rẹ lo n pariwo nigba to sare jade ninu ile to n sare lọ si odo, ṣugbọn awọn to fẹẹ ran iya naa lọwọ ko ri i mu to fi bẹ sodo. Agbẹnusọ ajọ panapana ni Kwara, Hassan Adekunle, fidi iṣẹlẹ naa mulẹ l’Ojọruu, Wẹsidee, ọsẹ yii, o si ni gbogbo inu odo ni wọn ti wa kiri lati Opopona Unity, titi de agbegbe Shao, nijọba ibilẹ Moro, nipinlẹ naa, wọn o ri oku arakunrin ọhun. Ọmọ bibi ipinlẹ Ondo ni Ajayi, ṣugbọn wọn n gbe niluu Ilọrin, nipinlẹ Kwara. Iya rẹ sọ pe o ti to ọdun kan bayii ti wọn ti n fura si iṣesi si rẹ ko too lọọ bẹ sodo ninu ọsẹ yii.


Agbẹnusọ ajọ panapana ni Kwara, Hassan Adekunle, fidi iṣẹlẹ naa mulẹ l’Ojọruu, Wẹsidee, ọsẹ yii, o si ni gbogbo inu odo ni wọn ti wa kiri lati Opopona Unity, titi de agbegbe Shao, nijọba ibilẹ Moro, nipinlẹ naa, wọn o ri oku arakunrin ọhun. Ọmọ bibi ipinlẹ Ondo ni Ajayi, ṣugbọn wọn n gbe niluu Ilọrin, nipinlẹ Kwara. Iya rẹ sọ pe o ti to ọdun kan bayii ti wọn ti n fura si iṣesi si rẹ ko too lọọ bẹ sodo ninu ọsẹ yii.


Ko pẹ ti Sunday tẹwọn de lo tun lọọ jale ni Ketu

Faith Adebọla, Eko Ọkunrin ẹni ọdun mejilelọgbọn kan, Emmanuel Sunday, ṣẹṣẹ tẹwọn de laipẹ yii ni latari iwa adigunjale to hu, ṣugbọn ọwọ awọn agbofinro tun ti ba a pada, nibi to ti n jale nirona lọwọ ni wọn ti mu un. Owurọ kutu, ni nnkan bii aago mẹjọ, lawọn ọlọpaa ikọ ayara-bii-aṣa, RRS, (Rapid Response Squard) ti wọn n ṣiṣẹ laarin Ọjọta si Ketu, nijọba ibilẹ Koṣọfẹ, nipinlẹ Eko, ṣakiyesi bi ọdaran naa ṣe duro pẹkipẹki pẹlu onimọto kan labẹ biriiji Ọjọta, bawọn ọlọpaa naa si ṣe n wo ohun to ṣẹlẹ lọọọkan, wọn ri i bi onimọto naa ṣe n ko foonu rẹ atawọn dukia kan fun Emmanuel pẹlu ibẹru-bojo. Eyi lo mu ki wọn fura, ti wọn si sun mọ wọn. Tori p’awọn agbofinro naa ko wọṣọ, ọdaran yii ko tete fura ti wọn fi kan an lara, wọn si ri ibọn ilewọ to yọ si onimọto naa nibadi ẹ, ni wọn ba mu un. Nigba to de teṣan Alapẹrẹ, Emmanuel jẹwọ fawọn ọlọpaa pe loootọ loun n digunjale, ati pe oun o ṣẹṣẹ bẹrẹ iwa ọdaran naa ni, bo tilẹ jẹ pe oun ti ṣẹwọn ri. Nigba ti wọn wo akọsilẹ, wọn ri i pe loootọ lawọn ọlọpaa teṣan Alapẹrẹ ti mu un ri, ti wọn foju ẹ bale-ẹjọ, ti adajọ si sọ ọ sẹwọn oṣu mẹta pẹlu iṣẹ aṣekara.


Tori p’awọn agbofinro naa ko wọṣọ, ọdaran yii ko tete fura ti wọn fi kan an lara, wọn si ri ibọn ilewọ to yọ si onimọto naa nibadi ẹ, ni wọn ba mu un. Nigba to de teṣan Alapẹrẹ, Emmanuel jẹwọ fawọn ọlọpaa pe loootọ loun n digunjale, ati pe oun o ṣẹṣẹ bẹrẹ iwa ọdaran naa ni, bo tilẹ jẹ pe oun ti ṣẹwọn ri. Nigba ti wọn wo akọsilẹ, wọn ri i pe loootọ lawọn ọlọpaa teṣan Alapẹrẹ ti mu un ri, ti wọn foju ẹ bale-ẹjọ, ti adajọ si sọ ọ sẹwọn oṣu mẹta pẹlu iṣẹ aṣekara. Ọgba ẹwọn Kirikiri lo ti lo saa ẹ. Kọmiṣanna ọlọpaa ti paṣẹ pe ki wọn taari afurasi naa si ẹka to n gbogun ti iwa idigunjale, o ni ki wọn tete towe ọdaran yii, tori yoo tun kawọ pọnyin rojọ niwaju adajọ lẹẹkan si i.


Ọgba ẹwọn Kirikiri lo ti lo saa ẹ. Kọmiṣanna ọlọpaa ti paṣẹ pe ki wọn taari afurasi naa si ẹka to n gbogun ti iwa idigunjale, o ni ki wọn tete towe ọdaran yii, tori yoo tun kawọ pọnyin rojọ niwaju adajọ lẹẹkan si i.


Lẹyin oṣu mẹsan-an ti Iya Tadenikawo ko jade laafin, Ọọni Ogunwusi tẹwọ gba Olori Mariam

Florence Babaṣọla, Oṣogbo Olori tuntun, Mariam Anako, la gbọ pe o ti gunlẹ si aafin Ọọni Ifẹ, Ọba Adeyẹye Ẹnitan Ogunwusi, bayii. Alẹ ọjọ Iṣẹgun, Tusidee, ni awọn mọlẹbi Ọba Ogunwusi lọọ mu olori tuntun naa wa lati ilu Ilọrin ti awọn mọlẹbi rẹ wa. Ọmọ bibi Ẹbira, nipinlẹ Kogi, ni wọn pe olori naa, ilu Ẹrin-Ile, nipinlẹ Kwara, ni iya rẹ to to ti fẹyinti lẹnu iṣẹ ọlọpaa ti wa. Ileeṣẹ ipọnpo nla kan la gbọ pe o ti n ṣiṣẹ, ọdọ ọga agba funleeṣẹ ọlọpaa ilẹ yii nigba kan, Dikko Abubakar, la gbọ pe o gbe dagba. A oo ranti pe inu oṣu Kejila, ọdun to kọja, ni olori tẹlẹ, Naomi Ṣilẹkunọla, ọmọ bibi ilu Akurẹ, ko jade laafin lẹyin to bimọ ọkunrin kan, Tadenikawo, fun kabiesi.


Fulani ajinigbe mẹta ko sọwọ ọlọpaa n’Imẹkọ

Gbenga Amos, Ogun Ọwọ palaba awọn afurasi ajinigbe mẹta ti segi lagbegbe Yewa, nipinlẹ Ogun, ọwọ ọlọpaa ti tẹ wọn, wọn si ti sọ wọn sahaamọ. Inu igbo kijikiji kan to wa lọna Imẹkọ si Iwoye-Ketu, nijọba ibilẹ Imẹkọ-Afọn, lọwọ ti ba awọn ọdaju oniṣẹẹbi naa lọjọ kọkandinlọgbọn, oṣu Kẹjọ, ọdun yii. Orukọ wọn ni Aliu Abubakar, ẹni ọdun mọkandinlọgbọn, Umaru Tukur, ẹni ọdun mẹrinlelogun ati Yau Isah, toun jẹ ẹni ọdun mẹẹẹdọgbọn. SP Abimbọla Oyeyẹmi, Alukoro ọlọpaa ipinlẹ Ogun, sọ lọjọ Iṣẹgun, Tusidee, ọjọ kẹfa, oṣu Kẹsan-an ta a wa yii pe, awọn kan ni wọn pe ẹka ileeṣẹ ọlọpaa ilu Imẹkọ nipe pajawiri lọsẹ to kọja, wọn lawọn ajinigbe bii mẹjọ kan ti gbegi dina lọna Termac si Iwoye pẹlu oriṣiiriṣii nnkan ija oloro ti wọn ko dani, wọn yinbọn fawọn eeyan meji, Ọgbẹni Bọde Ogunlẹyẹ ati Muhammad Basa, wọn ko ku, ṣugbọn wọn ṣeṣe gidi, wọn si ji awọn mẹta gbe wọ’gbo lọ. Orukọ awọn ti wọn ji gbe naa ni Alaaji Fatai Animaṣawun, Alaaji Dauda Orelope ati Alaaji Rafiu Isah. Oju-ẹsẹ tawọn ọlọpaa gba ipe yii ni DPO teṣan Imẹkọ ti ke sawọn ọmọọṣẹ ẹ, wọn ranṣẹ pe awọn ẹṣọ alaabo Amọtẹkun ati SO-SAFE, wọn ke sawọn ọlọdẹ naa, awọn fijilante atawọn ọdọ to lọkan akin laarin awọn Yoruba ati Fulani ti wọn n gbe lagbegbe naa, gbogbo wọn ni wọn ta mọra, tori agan lọrọ to delẹ ọhun, afi ki wọn jọ gbe e. Wọn ni bi gbogbo wọn ṣe pin ara wọn si isọri isọri yika igbo naa, wọn bẹrẹ si i fọ inu igbo ọhun, wọn n tọpasẹ awọn ajinigbe naa lọ, nigba tawọn eeyankeeyan naa roye ohun to n ṣẹlẹ, ẹru ba wọn, ni wọn ba fi awọn eeyan ti wọn ji gbe naa silẹ sidii igi kan ninu igbo nla naa, wọn tun fi ọkada kan silẹ nibẹ, ṣe oju ina kọ l’ewura n hu’run, kia ni wọn bẹsẹ wọn sọrọ, ere lẹẹ lẹẹ lẹẹ lẹsẹ wọn.


SP Abimbọla Oyeyẹmi, Alukoro ọlọpaa ipinlẹ Ogun, sọ lọjọ Iṣẹgun, Tusidee, ọjọ kẹfa, oṣu Kẹsan-an ta a wa yii pe, awọn kan ni wọn pe ẹka ileeṣẹ ọlọpaa ilu Imẹkọ nipe pajawiri lọsẹ to kọja, wọn lawọn ajinigbe bii mẹjọ kan ti gbegi dina lọna Termac si Iwoye pẹlu oriṣiiriṣii nnkan ija oloro ti wọn ko dani, wọn yinbọn fawọn eeyan meji, Ọgbẹni Bọde Ogunlẹyẹ ati Muhammad Basa, wọn ko ku, ṣugbọn wọn ṣeṣe gidi, wọn si ji awọn mẹta gbe wọ’gbo lọ. Orukọ awọn ti wọn ji gbe naa ni Alaaji Fatai Animaṣawun, Alaaji Dauda Orelope ati Alaaji Rafiu Isah. Oju-ẹsẹ tawọn ọlọpaa gba ipe yii ni DPO teṣan Imẹkọ ti ke sawọn ọmọọṣẹ ẹ, wọn ranṣẹ pe awọn ẹṣọ alaabo Amọtẹkun ati SO-SAFE, wọn ke sawọn ọlọdẹ naa, awọn fijilante atawọn ọdọ to lọkan akin laarin awọn Yoruba ati Fulani ti wọn n gbe lagbegbe naa, gbogbo wọn ni wọn ta mọra, tori agan lọrọ to delẹ ọhun, afi ki wọn jọ gbe e. Wọn ni bi gbogbo wọn ṣe pin ara wọn si isọri isọri yika igbo naa, wọn bẹrẹ si i fọ inu igbo ọhun, wọn n tọpasẹ awọn ajinigbe naa lọ, nigba tawọn eeyankeeyan naa roye ohun to n ṣẹlẹ, ẹru ba wọn, ni wọn ba fi awọn eeyan ti wọn ji gbe naa silẹ sidii igi kan ninu igbo nla naa, wọn tun fi ọkada kan silẹ nibẹ, ṣe oju ina kọ l’ewura n hu’run, kia ni wọn bẹsẹ wọn sọrọ, ere lẹẹ lẹẹ lẹẹ lẹsẹ wọn. Awọn ọlọpaa ko awọn ti wọn ji gbe naa jade, ko sẹni to fara pa ninu wọn, wọn si wọ ọkada ti ko ni nọmba naa lọọ si teṣan. Awọn ẹṣọ yooku n ba iṣẹ lọ ninu igbo ni tiwọn, boya ọwọ wọn le tẹ awọn amookunṣika naa. Nigbẹyin, wọn ri awọn mẹta mu, wọn ba kọkọrọ ọkada Bajaj ti wọn fi silẹ naa ninu apo ọkan ninu wọn, wọn si ri awọn nnkan ija ti wọn ko dani bii ọbẹ aṣooro ati ada.


Awọn ọlọpaa ko awọn ti wọn ji gbe naa jade, ko sẹni to fara pa ninu wọn, wọn si wọ ọkada ti ko ni nọmba naa lọọ si teṣan. Awọn ẹṣọ yooku n ba iṣẹ lọ ninu igbo ni tiwọn, boya ọwọ wọn le tẹ awọn amookunṣika naa. Nigbẹyin, wọn ri awọn mẹta mu, wọn ba kọkọrọ ọkada Bajaj ti wọn fi silẹ naa ninu apo ọkan ninu wọn, wọn si ri awọn nnkan ija ti wọn ko dani bii ọbẹ aṣooro ati ada. Wọn jẹwọ pe awọn yooku wọn ti sa lọ. Kọmiṣanna ọlọpaa ipinlẹ Ogun, CP Lanre Bankọle, ti paṣẹ pe ki wọn taari awọn afurasi naa ati ẹsibiiti wọn sọdọ awọn ọtẹlẹmuyẹ to n gbogun ti iwa ijinigbe nipinlẹ Ogun, iṣẹ iwadii to lọọrin si ti n lọ lọwọ.


Wọn jẹwọ pe awọn yooku wọn ti sa lọ. Kọmiṣanna ọlọpaa ipinlẹ Ogun, CP Lanre Bankọle, ti paṣẹ pe ki wọn taari awọn afurasi naa ati ẹsibiiti wọn sọdọ awọn ọtẹlẹmuyẹ to n gbogun ti iwa ijinigbe nipinlẹ Ogun, iṣẹ iwadii to lọọrin si ti n lọ lọwọ.


Olori aṣọfin ipinlẹ Ogun dero ile-ẹjọ, EFCC lo gbe e lọ

Gbenga Amos, Ogun Igbẹjọ ti bẹrẹ lakọtun lori ẹsun ole jija ati ikowojẹ ti wọn fi kan olori awọn aṣofin ipinlẹ Ogun, Ọnarebu Taiwo Ọlakunle Oluọmọ, ile-ẹjọ giga apapọ kan to fikalẹ siluu Eko nigbẹjọ naa ti waye lọjọ Iṣẹgun, Tusidee, ọjọ kẹfa, oṣu Kẹsan-an ta a wa yii. Yatọ si Oluọmọ, awọn afurasi ọdaran meji mi-in ti wọn jọ fẹsun kan naa kan, ti wọn si jọ kawọ pọnyin rojọ ni Ọgbẹni Samuel Ọladayọ to jẹ alamoojuto eto iṣunna owo ileegbimọ aṣofin Ogun ati Akọwe ileegbimọ aṣofin naa, Ọgbẹni Taiwo Adeyẹmọ. Adajọ Daniel Emeka Osiagor lo wa lori aga idajọ. Nnkan bii aago mẹwaa aabọ owurọ ni wọn fi ọkọ piikọọpu funfun kan to jẹ ti EFCC ko awọn olujẹjọ naa wọnu ọgba kootu ọhun, ko si ju bii ọgbọn iṣẹju lẹyin naa ni gbogbo wọn fara han niwaju adajọ. EFCC, to n gbogun ti iwa jibiti lilu, kikowojẹ lẹnu iṣẹ ọba ati ṣiṣe owo ilu baṣubaṣu (Economic and Financial Crimes Commission) lo wọ awọn afurasi naa rele-ẹjọ lorukọ ijọba apapọ. Ẹsun mọkanla ọtọọtọ to da lori ṣiṣe ayederu iwe owo, pipaarọ akọsilẹ ijọba, irọ pipa, ole jija, pipa owo ilu ni pompo, ati nina owo ilu ti iye rẹ n lọ bii biliọnu meji aabọ Naira (N2.5b) fun anfaani ara-ẹni ni wọn ka si wọn lọrun.


Nnkan bii aago mẹwaa aabọ owurọ ni wọn fi ọkọ piikọọpu funfun kan to jẹ ti EFCC ko awọn olujẹjọ naa wọnu ọgba kootu ọhun, ko si ju bii ọgbọn iṣẹju lẹyin naa ni gbogbo wọn fara han niwaju adajọ. EFCC, to n gbogun ti iwa jibiti lilu, kikowojẹ lẹnu iṣẹ ọba ati ṣiṣe owo ilu baṣubaṣu (Economic and Financial Crimes Commission) lo wọ awọn afurasi naa rele-ẹjọ lorukọ ijọba apapọ. Ẹsun mọkanla ọtọọtọ to da lori ṣiṣe ayederu iwe owo, pipaarọ akọsilẹ ijọba, irọ pipa, ole jija, pipa owo ilu ni pompo, ati nina owo ilu ti iye rẹ n lọ bii biliọnu meji aabọ Naira (N2.5b) fun anfaani ara-ẹni ni wọn ka si wọn lọrun. Ọkan lara awọn ẹsun naa, gẹgẹ bi wọn ṣe ka a si wọn leti sọ pe: “Iwọ, Oluọmọ Ọlakunle Taiwo, Ọladayọ Samuel, Adedeji Taiwo ati Adeyanju Nimọta to ti sa lọ bayii, gbimọ-pọ laarin ara yin lọdun 2019 ni Abẹokuta, lati na owo ti aropọ rẹ jẹ biliọnu meji, miliọnu lọna ẹẹdẹgbẹta din mẹẹẹdọgbọn Naira (N2.450billion) lara owo ilu to wa nikaawọ yin fun ilo tara yin, ẹ si tipa bayii rufin jiji owo ko ninu asunwọn ileegbimọ aṣofin ipinlẹ Ogun, eyi to ta ko isọri kẹjọ ati isọri kẹẹẹdogun iwe ofin tijọba fi ka ikowojẹ leewọ lọdun 2011, eyi ti ijiya to gbopọn wa fun”. Bẹẹ ni wọn ka gbogbo awọn ẹsun mẹwaa yooku jade lọkọọkan. Ṣugbọn awọn olujẹjọ mẹtẹẹta sọ pe awọn ko jẹbi awọn ẹsun wọnyi.


Ọkan lara awọn ẹsun naa, gẹgẹ bi wọn ṣe ka a si wọn leti sọ pe: “Iwọ, Oluọmọ Ọlakunle Taiwo, Ọladayọ Samuel, Adedeji Taiwo ati Adeyanju Nimọta to ti sa lọ bayii, gbimọ-pọ laarin ara yin lọdun 2019 ni Abẹokuta, lati na owo ti aropọ rẹ jẹ biliọnu meji, miliọnu lọna ẹẹdẹgbẹta din mẹẹẹdọgbọn Naira (N2.450billion) lara owo ilu to wa nikaawọ yin fun ilo tara yin, ẹ si tipa bayii rufin jiji owo ko ninu asunwọn ileegbimọ aṣofin ipinlẹ Ogun, eyi to ta ko isọri kẹjọ ati isọri kẹẹẹdogun iwe ofin tijọba fi ka ikowojẹ leewọ lọdun 2011, eyi ti ijiya to gbopọn wa fun”. Bẹẹ ni wọn ka gbogbo awọn ẹsun mẹwaa yooku jade lọkọọkan. Ṣugbọn awọn olujẹjọ mẹtẹẹta sọ pe awọn ko jẹbi awọn ẹsun wọnyi. Agbẹjọro to ṣoju fun wọn pe akiyesi adajọ si ẹbẹ awọn onibaara rẹ pe kile-ẹjọ faaye beeli silẹ fun wọn, ki wọn le maa tile waa jẹjọ, adajọ si beere lọwọ olupẹjọ boya o ta ko ẹbẹ naa tabi o fara mọ ọn, o loun fara mọ ọn, eyi lo mu ki adajọ yọnda pe ki wọn gba beeli wọn. Amọ o, adajọ ni Oluọmọ gbọdọ ni owo ti iye rẹ to ọọdunrun miliọnu Naira ninu akaunti rẹ, o si gbọdọ wa oniduuro meji ti ọkọọkan wọn ni iye owo kan naa ninu akaunti wọn, ati pe oniduuro naa gbọdọ jẹ ọga agba to ti de ipele kẹrindinlogun lẹnu iṣẹ ọba, wọn si gbọdọ ni dukia to jọju ni sakaani ile-ẹjọ naa. Ni ti awọn olujẹjọ meji yooku, o ni beeli wọn gbọdọ to ọgọrun-un miliọnu Naira, pẹlu ẹlẹrii meji-meji ti wọn ni iye owo kan naa lọwọ, ti wọn si jẹ ọga to wa nipele kẹrinla lẹnu iṣẹ ọba.


Agbẹjọro to ṣoju fun wọn pe akiyesi adajọ si ẹbẹ awọn onibaara rẹ pe kile-ẹjọ faaye beeli silẹ fun wọn, ki wọn le maa tile waa jẹjọ, adajọ si beere lọwọ olupẹjọ boya o ta ko ẹbẹ naa tabi o fara mọ ọn, o loun fara mọ ọn, eyi lo mu ki adajọ yọnda pe ki wọn gba beeli wọn. Amọ o, adajọ ni Oluọmọ gbọdọ ni owo ti iye rẹ to ọọdunrun miliọnu Naira ninu akaunti rẹ, o si gbọdọ wa oniduuro meji ti ọkọọkan wọn ni iye owo kan naa ninu akaunti wọn, ati pe oniduuro naa gbọdọ jẹ ọga agba to ti de ipele kẹrindinlogun lẹnu iṣẹ ọba, wọn si gbọdọ ni dukia to jọju ni sakaani ile-ẹjọ naa. Ni ti awọn olujẹjọ meji yooku, o ni beeli wọn gbọdọ to ọgọrun-un miliọnu Naira, pẹlu ẹlẹrii meji-meji ti wọn ni iye owo kan naa lọwọ, ti wọn si jẹ ọga to wa nipele kẹrinla lẹnu iṣẹ ọba. Wọn tun gbọdọ ni dukia ti ko jinna si sakaani kootu ọhun, ki wọn too le lọ sile wọn. Bakan naa ni Adajọ Osiagor tun paṣẹ pe ki wọn gbawe irinna, iyẹn pasipọọtu gbogbo wọn lọwọ wọn, ki wọn ko o fun akọwe kootu ọhun titi ti igbẹjọ yoo fi pari. O ni kawọn ti wọn fẹẹ ṣoniduuro mu iwe-ẹri ‘mo ti sanwo-ori mi’ jade, fun ọdun mẹta sẹyin, o kere tan, ki wọn si ṣebura nile-ẹjọ.


Wọn tun gbọdọ ni dukia ti ko jinna si sakaani kootu ọhun, ki wọn too le lọ sile wọn. Bakan naa ni Adajọ Osiagor tun paṣẹ pe ki wọn gbawe irinna, iyẹn pasipọọtu gbogbo wọn lọwọ wọn, ki wọn ko o fun akọwe kootu ọhun titi ti igbẹjọ yoo fi pari. O ni kawọn ti wọn fẹẹ ṣoniduuro mu iwe-ẹri ‘mo ti sanwo-ori mi’ jade, fun ọdun mẹta sẹyin, o kere tan, ki wọn si ṣebura nile-ẹjọ. Tẹ ẹ o ba gbagbe, owurọ Ọjọbọ, Tọsidee, ọjọ kin-in-ni, oṣu Kẹsan-an yii, lawọn ẹṣọ EFCC rẹbuu olori awọn aṣofin ipinlẹ Ogun naa, Oluọmọ, ni papakọ ofurufu Muritala Mohammed, n’Ikẹja, bo ṣe n bọ lati Abuja, ti wọn si lọọ fọrọ wa a lẹnu wo lọfiisi wọn to wa ni Ikoyi, l’Erekuṣu Eko. Ẹyin eyi ni wọn wọn ọkunrin naa sọkọ pada siluu Abuja, lolu-ileeṣẹ ajọ EFCC, nibi ti wọn ti n ba iwadii niṣo, ki wọn too tu u silẹ laaarọ ọjọ Satide. Ọjọ Aje, Mọnde, ni wọn tun ni ko pade awọn ni kootu giga ipinlẹ Ogun kan, l’Abẹokuta, lati kootu naa ni wọn si ti fi pampẹ ofin gbe oun atawọn olujẹjọ yooku, ti wọn si gba iyọnda lati lọọ bẹrẹ ẹjọ naa lakọtun niluu Eko.


Tẹ ẹ o ba gbagbe, owurọ Ọjọbọ, Tọsidee, ọjọ kin-in-ni, oṣu Kẹsan-an yii, lawọn ẹṣọ EFCC rẹbuu olori awọn aṣofin ipinlẹ Ogun naa, Oluọmọ, ni papakọ ofurufu Muritala Mohammed, n’Ikẹja, bo ṣe n bọ lati Abuja, ti wọn si lọọ fọrọ wa a lẹnu wo lọfiisi wọn to wa ni Ikoyi, l’Erekuṣu Eko. Ẹyin eyi ni wọn wọn ọkunrin naa sọkọ pada siluu Abuja, lolu-ileeṣẹ ajọ EFCC, nibi ti wọn ti n ba iwadii niṣo, ki wọn too tu u silẹ laaarọ ọjọ Satide. Ọjọ Aje, Mọnde, ni wọn tun ni ko pade awọn ni kootu giga ipinlẹ Ogun kan, l’Abẹokuta, lati kootu naa ni wọn si ti fi pampẹ ofin gbe oun atawọn olujẹjọ yooku, ti wọn si gba iyọnda lati lọọ bẹrẹ ẹjọ naa lakọtun niluu Eko.


Lẹyin ọsẹ meji ti Basiru jajabọ lọwọ awọn ajinigbe lo ku

Ọkan ninu awọn mẹrin ti awọn agbebọn ji gbe loju ọna marosẹ Ọwọ si Akungba- Akoko, Basiru Adekilẹ, pada ku lẹyin bii ọsẹ meji to ti jajabọ lọwọ awọn to ji wọn gbe. Basiru, Oniku ti Iku, niluu Ikarẹ Akoko, Oloye Giga Mukaila Bello atawọn meji mi-in lawọn agbebọn ọhun da lọna ninu ọkọ ayọkẹlẹ Toyota Corolla ti wọn wa lasiko ti wọn kọja Ọwọ diẹ, ti wọn si ko awọn mẹrẹẹrin wọ inu igbo lọ. Bo tilẹ jẹ pe ọwọ awọn ẹsọ Amọtẹkun pada tẹ diẹ ninu awọn ajinigbe ọhun lẹyin-ọ-rẹyin, wọn ti kọkọ gba owo to to miliọnu mẹta Naira lọwọ wọn ki wọn too yọnda wọn ninu igbekun ti wọn de wọn mọ. Basiru ni wọn ni ko fi bẹẹ gbadun mọ rara latigba ti wọn ti tu wọn silẹ latari iya nla to jẹ lasiko ti wọn fi wa ni ikawọ awọn to ji wọn gbe. Lati bii ọsẹ meji sẹyin lo si ti n ti ile-iwosan kan bọ si omiiran fun itọju, ṣugbọn ti ọrọ naa pada ja si iku fun un l’Ọjọbọ, Tọsidee


Musa fi ileeṣẹ ọlọpaa lu Halimọt ni jibiti owo nla l’Agọ-Iwoye

Gbenga Amos, Ogun Akolo awọn ọlọpaa ọtẹlẹmuyẹ ni ọkunrin to tẹsẹ bọ pampẹ ofin yii, Alaaji Musa Araokanmi, wa bayii latari bi baba agba naa ṣe purọ pe oun wa lara awọn araalu to ba ileeṣẹ ọlọpaa ipinlẹ Ogun ṣiṣẹ, oun si n ba wọn mojuto awọn ọkọ tileeṣẹ ọlọpaa fẹẹ ta, lo ba lu obinrin oniṣowo kan, Halimọt Ọlọrunlomẹru, ni jibiti. Miliọnu kan ati ẹgbẹrun lọna irinwo Naira (1.4 million) lo gba lọwọ ẹ p’oun maa fi ba a ra ọkọ ati ọkada, ṣugbọn alọ lo ri, ko ri abọ. Halimọt lo lọọ fẹjọ sun ni ẹka ileeṣẹ ọlọpaa to wa l’Agọ-Iwoye, pe ki wọn gba oun, latinu oṣu Kẹfa, ọdun 2023, ni Alaaji yii ti gba owo lọwọ oun, to loun maa fi ba oun ra ọkọ ayọkẹlẹ ati ọkada meji, awọn si jọ dunaa-dura lori ẹ, o ni koun lọọ san owo naa sinu akaunti rẹ, ati pe laarin ọjọ diẹ, ọja toun fẹẹ ra naa maa jade. O nidii toun fi fọkan tan afurasi naa, toun si fi ko owo fun un ni pe o pera ẹ ni ọmọ igbimọ PCRC, (Police Community Relations Committee), iyẹn igbimọ to n ṣoju araalu lọdọ awọn ọlọpaa, ati pe ileeṣẹ ọlọpaa Ogun fẹẹ ta awọn ọkọ ati ọkada to wa lakata wọn ni gbanjo, oun si ni wọn fi ṣe alamoojuto kinni naa, oun o mọ pe ‘gbaju-ẹ’ lo fẹẹ ṣe foun. O ni atigba towo ti bọ si i lọwọ tan lo ti n foni-doni-in, fọla-dọla foun, pẹlu oriṣiiriṣii awawi, igba to si ya lo di pe oun ko ri i mọ, oun beere ẹ, wọn ni ko dagbere fẹnikan to fi poora bii iso. Latigba ti Halimọt ti fẹjọ sun yii ni wọn ti n wa Alaaji Araokanmi, ko sẹni to gburoo ẹ rara fun bii ọdun meji, afi bẹnikan ṣe kẹẹfin ẹ l’Ọjọruu, Wẹsidee, ọjọ kọkanlelọgbọn, oṣu Kẹjọ to pari yii, ni wọn ba ta Halimọt lolobo, kia loun naa si ti kan sawọn ọlọpaa, n ni DPO Agọ-Iwoye, SP Noah Adekanye, ba paṣẹ fawọn ọmọọṣẹ ẹ lati lọọ mu un.


O nidii toun fi fọkan tan afurasi naa, toun si fi ko owo fun un ni pe o pera ẹ ni ọmọ igbimọ PCRC, (Police Community Relations Committee), iyẹn igbimọ to n ṣoju araalu lọdọ awọn ọlọpaa, ati pe ileeṣẹ ọlọpaa Ogun fẹẹ ta awọn ọkọ ati ọkada to wa lakata wọn ni gbanjo, oun si ni wọn fi ṣe alamoojuto kinni naa, oun o mọ pe ‘gbaju-ẹ’ lo fẹẹ ṣe foun. O ni atigba towo ti bọ si i lọwọ tan lo ti n foni-doni-in, fọla-dọla foun, pẹlu oriṣiiriṣii awawi, igba to si ya lo di pe oun ko ri i mọ, oun beere ẹ, wọn ni ko dagbere fẹnikan to fi poora bii iso. Latigba ti Halimọt ti fẹjọ sun yii ni wọn ti n wa Alaaji Araokanmi, ko sẹni to gburoo ẹ rara fun bii ọdun meji, afi bẹnikan ṣe kẹẹfin ẹ l’Ọjọruu, Wẹsidee, ọjọ kọkanlelọgbọn, oṣu Kẹjọ to pari yii, ni wọn ba ta Halimọt lolobo, kia loun naa si ti kan sawọn ọlọpaa, n ni DPO Agọ-Iwoye, SP Noah Adekanye, ba paṣẹ fawọn ọmọọṣẹ ẹ lati lọọ mu un. Lagọọ ọlọpaa, Araokanmi ni ki wọn ṣe oun jẹẹjẹ, o loootọ loun gba owo naa, ati pe irọ loun pa boun ṣe sọ pe ọmọ igbimọ CPRC loun, oun o si ṣe alamoojuto ọkọ tita kankan fawọn ọlọpaa. Wọn beere ibi ti owo to gba naa wa, ṣugbọn ko fesi pato kan, niṣe lo n tẹwọ. Ṣa, Kọmiṣanna ọlọpaa ipinlẹ Ogun, CP Lanre Bankọle, ti paṣẹ kawọn ọtẹlẹmuyẹ tubọ tuṣu desalẹ ikoko lori ọrọ yii.


Lagọọ ọlọpaa, Araokanmi ni ki wọn ṣe oun jẹẹjẹ, o loootọ loun gba owo naa, ati pe irọ loun pa boun ṣe sọ pe ọmọ igbimọ CPRC loun, oun o si ṣe alamoojuto ọkọ tita kankan fawọn ọlọpaa. Wọn beere ibi ti owo to gba naa wa, ṣugbọn ko fesi pato kan, niṣe lo n tẹwọ. Ṣa, Kọmiṣanna ọlọpaa ipinlẹ Ogun, CP Lanre Bankọle, ti paṣẹ kawọn ọtẹlẹmuyẹ tubọ tuṣu desalẹ ikoko lori ọrọ yii. O ni laipẹ, awọn maa foju afurasi onijibiti naa bale-ẹjọ.


O ni laipẹ, awọn maa foju afurasi onijibiti naa bale-ẹjọ.


Aarẹ ati igbakeji ẹlẹsin kan naa ko nitumọ, adari to maa ṣejọba rere ni ka yan – Ọbasa

Olori awọn aṣofin ipinlẹ Eko, Ọnarebu Mudaṣiru Ajayi Ọbasa, ti rọ awọn ọmọ orileede yii lati ma ṣe fi ẹtẹ silẹ pa lapalapa lori ọrọ yiyan awọn adari tuntun ninu eto idibo to n bọ, o ni ipo ti Naijiria wa n beere fun yiyan olori ati awọn onṣejọba to maa mu igba ọtun ati ijọba rere wa. Ọbasa sọrọ yii nibi akanṣe eto idanilẹkọọ lori ẹsin Islam ti wọn maa n ṣe lọdọọdun, eyi to waye ninu ọgba ileegbimọ aṣofin Eko, l’Alausa, Ikẹja, l’Ọjọruu, Wẹsidee, ọjọ kọkanlelọgbọn, oṣu Kẹjọ, to kọja yii. Olori awọn aṣofin naa ṣalaye pe loootọ ni awuyewuye ti dide lori ọrọ ki aarẹ ati igbakeji ẹ jẹ ẹlẹsin kan naa, ododo si ni pe ọrọ ẹsin ati ọrọ oṣelu wọnu ara wọn, ṣugbọn ohun to tọna ju, to si yẹ kawọn eeyan fun lafiyesi ju, ni yiyan ẹni to ni amuyẹ ati iriri to lati tukọ orileede lọ sebute ogo. “Lawọn orileede agbaye yika aye, ẹri ti fihan pe ki i ṣe ẹsin tẹnikan n ṣe lo maa pinnu boya tọhun yoo ṣejọba daadaa tabi bẹẹ kọ, tori ẹsin Islam ati ti Onigbagbọ ko rẹsẹ walẹ ni orileede bii India, Singapore, China, sibẹ iṣejọba wọn tuba tuṣẹ ju ti awọn orileede ẹlẹsin to yi wọn ka lọ. “Ni ilẹ Afrika wa paapaa, kawọn ẹsin meji wọnyi too de, to jẹ ẹsin abalaye lawọn adari wa n ṣe, sibẹ wọn ṣejọba rere to ba ilana ijọba demokiresi mu daadaa. Iyẹn lo ṣe n yaayan lẹnu pẹlu bi a ṣe fẹẹ fi ẹsin pinnu oṣelu lasiko yii?” Ọbasa parọwa sawọn olori ẹsin mejeeji lati ma ṣe lo agbara wọn lori ohun to maa fa iyapa, ija ati ipinya, kaka bẹẹ, niṣe ni ki wọn tubọ fi ọrọ Ọlọrun bọ awọn eeyan ki wọn le ṣe ipinnu to dara, to maa mu ilọsiwaju wa fun Naijiria, to si maa fi kun alaafia ati igbaye-gbadun wọn.


“Lawọn orileede agbaye yika aye, ẹri ti fihan pe ki i ṣe ẹsin tẹnikan n ṣe lo maa pinnu boya tọhun yoo ṣejọba daadaa tabi bẹẹ kọ, tori ẹsin Islam ati ti Onigbagbọ ko rẹsẹ walẹ ni orileede bii India, Singapore, China, sibẹ iṣejọba wọn tuba tuṣẹ ju ti awọn orileede ẹlẹsin to yi wọn ka lọ. “Ni ilẹ Afrika wa paapaa, kawọn ẹsin meji wọnyi too de, to jẹ ẹsin abalaye lawọn adari wa n ṣe, sibẹ wọn ṣejọba rere to ba ilana ijọba demokiresi mu daadaa. Iyẹn lo ṣe n yaayan lẹnu pẹlu bi a ṣe fẹẹ fi ẹsin pinnu oṣelu lasiko yii?” Ọbasa parọwa sawọn olori ẹsin mejeeji lati ma ṣe lo agbara wọn lori ohun to maa fa iyapa, ija ati ipinya, kaka bẹẹ, niṣe ni ki wọn tubọ fi ọrọ Ọlọrun bọ awọn eeyan ki wọn le ṣe ipinnu to dara, to maa mu ilọsiwaju wa fun Naijiria, to si maa fi kun alaafia ati igbaye-gbadun wọn. Bakan naa ni awọn agba aafaa atawọn olukọ ẹsin Islam mi-in to sọrọ nibi ayẹyẹ naa kin Ọbasa lẹyin. Lara wọn ni gbajugbaja Imaamu ilu Ọfa, nipinlẹ Kwara, Sheik Muyideen Salman Husayn, Adajọ kootu ko-tẹ-mi-lọrun Sharia kan, Sheikh Ishaq Mustapha Zuglool Sunnusi ati bẹẹ bẹẹ lọ. Awọn sọrọsọrọ naa pe fun iṣọkan Naijiria, wọn si gbadura ki eto idibo ọdun to n bọ lọ nirọwọ irọsẹ, ko si mu ayipada rere ba orileede yii.


Bakan naa ni awọn agba aafaa atawọn olukọ ẹsin Islam mi-in to sọrọ nibi ayẹyẹ naa kin Ọbasa lẹyin. Lara wọn ni gbajugbaja Imaamu ilu Ọfa, nipinlẹ Kwara, Sheik Muyideen Salman Husayn, Adajọ kootu ko-tẹ-mi-lọrun Sharia kan, Sheikh Ishaq Mustapha Zuglool Sunnusi ati bẹẹ bẹẹ lọ. Awọn sọrọsọrọ naa pe fun iṣọkan Naijiria, wọn si gbadura ki eto idibo ọdun to n bọ lọ nirọwọ irọsẹ, ko si mu ayipada rere ba orileede yii.


Agbẹjọro lu onibaara rẹ ni jibiti, ladajọ ba sọ ọ sẹwọn n’llọrin

Ibrahim Alagunmu, Ilọrin Ile-ẹjọ Magistreeti kan niluu Ilọrin, ti sọ agbẹjọro kan, Abdulfai Yusuf, sọgba ẹwọn Oke-Kura, niluu Ilọrin, fẹsun pe o lu onibaara rẹ, Ọmọniyi Asiwaju, ni jibiti miliọnu meji Naira. Aṣiwaju lo mu ẹsun lọ siwaju ile-ẹjọ pe agbẹjọro oun, Yusuf, ba oun ta dukia kan towo rẹ to miliọnu meji Naira, ti ko si ko owo naa kalẹ, gbogbo ipa ni oun sa lati ri owo naa gba, ṣugbọn pabo lo ja si. Agbefọba, Innocent Owoọla, sọ fun ile-ẹjọ pe latigba ti ile-ẹjọ ti fiwe pe Yusuf ni ko ti dahun, to n sa kiri. Eyi lo mu ki Onidaajọ A. O. Shuaib paṣẹ pe ki wọn sọ Yusuf si ahamọ ọgba ẹwọn Oke-Kura, titi ti agbẹjọro rẹ yoo fi gbe igbesẹ to yẹ. Lẹyin eyi lo sun igbẹjọ si ọjọ kẹtadinlogun, oṣu Kẹwaa, ọdun yii.


Loooto ni mo fun ọmọọdun mejila loyun, ṣugbọn iṣẹ eṣu ni-Pasitọ  Abiọdun

Gbenga Amos, Ogun Iṣẹlẹ agbọ-ṣe-haa lọrọ ọhun jẹ leti awọn to n gbọ ọ, bawọn kan ṣe n sọ pe ‘abiru ki waa leleyii’ bẹẹ lawọn mi-in n sọ pe opin aye lo de, latari bawọn ọlọpaa ṣe mu ojiṣẹ Oluwa ẹni ọdun mejidinlaaadọta kan, Pasitọ Micheal Abiọdun, ti wọn fẹsun kan pe niṣe lo ki ẹgbẹ ọmọ ẹ, ọmọọdun mejila pere, to loun fẹẹ ṣe irapada fun mọlẹ, o mu un wọ yara kan ninu ṣọọṣi ẹ, o gba ibale ọmọ naa, o si fun un loyun. Alukoro ileeṣẹ ọlọpaa ipinlẹ Ogun, SP Abimbọla Oyeyẹmi, to fọrọ yii to ALAROYE leti sọ lọjọ Ẹti, Furaidee, ọjọ keji, oṣu Kẹsan-an yii, pe adanwo nla kan lo ja lu iya ọmọbinrin naa, lairoti lọmọbinrin meji ti wọn jẹ ẹgbọn fun ọmọọdun mejila yii fo ṣanlẹ, ti wọn si ku. Ninu ibanujẹ ati ọgbẹ ọkan ni wọn ti sọ fun wọn pe ejo iṣẹlẹ naa lọwọ ninu, pe ki wọn tete wa aabo ẹmi tori ọmọbinrin kẹta, ki laburu kan ma tun lọọ ṣẹlẹ soun naa, eyi lo mu wọn de ṣọọṣi The Light House Gospel Church, to wa laduugbo Oluwo, ni Owode-Ẹgba, nijọba ibilẹ Ọbafẹmi Owode. Afurasi ọdaran yii si ni pasitọ ijọ naa. Lẹyin ti wọn ti sọ ohun ti wọn ba wa, pasitọ ni ọrọ wọn ti dayọ, oun maa ṣiṣẹ irapada ẹmi fun ọmọbinrin ọhun ni o, oun maa ba wọn le iku jinna rere, tori ẹ, tiya rẹ ba ti dele, ko ma jafara, ko ran ọmọ rẹ wa fun akanṣe adura, iya naa si ṣe bi Pasitọ Micheal ṣe wi, laimọ pe niṣe loun fẹẹ lọọ fi ẹran ṣọ ologbo. Nigba tọmọbinrin yii de ṣọọṣi, ṣe ni pasitọ mu un wọnu yara kan to wa layiika ṣọọṣi naa, adura ori bẹẹdi lo ṣe fun un, ibasun tipatipa lo ko bo ọmọọlọmọ, o si ṣe kinni ọhun karakara debi tọmọ naa fi di abara meji, oyun duro si i lara.


Afurasi ọdaran yii si ni pasitọ ijọ naa. Lẹyin ti wọn ti sọ ohun ti wọn ba wa, pasitọ ni ọrọ wọn ti dayọ, oun maa ṣiṣẹ irapada ẹmi fun ọmọbinrin ọhun ni o, oun maa ba wọn le iku jinna rere, tori ẹ, tiya rẹ ba ti dele, ko ma jafara, ko ran ọmọ rẹ wa fun akanṣe adura, iya naa si ṣe bi Pasitọ Micheal ṣe wi, laimọ pe niṣe loun fẹẹ lọọ fi ẹran ṣọ ologbo. Nigba tọmọbinrin yii de ṣọọṣi, ṣe ni pasitọ mu un wọnu yara kan to wa layiika ṣọọṣi naa, adura ori bẹẹdi lo ṣe fun un, ibasun tipatipa lo ko bo ọmọọlọmọ, o si ṣe kinni ọhun karakara debi tọmọ naa fi di abara meji, oyun duro si i lara. Iya ọmọbinrin yii tun ṣalaye fawọn ọlọpaa pe oun ko tiẹ tete fura, tori ọmọ naa ko wi kinni kan nigba to dele, ọmọ ọhun ko si ti i bẹrẹ si i ṣe nnkan oṣu tẹlẹ, tori ẹ lo ṣe jẹ pe atoun atọmọ o mọ pe rẹrẹ ti run, pe ina ti jo wọn labẹ aṣọ, afigba ti oyun di oṣu meje, ti ikun tayọ aṣọ, lakara ba tu sepo. Wọn beere ibi tọmọ to wa ni ipele keji nileewe girama akọkọ (JSS 2), ti wọn forukọ bo laṣiiri yii pe ta lo fun un loyun, sibẹ ko sọrọ, ko jẹwọ, rabaraba lo n sọ titi toyun naa fi pe oṣu mẹsan-an, to si bimọ ninu oṣu Kẹfa, oṣu Juunu, ọdun yii. Lẹyin tọmọ ti ke, tiyaa si ti fọhun, lawọn mọlẹbi bẹrẹ si i lọ iya ikoko naa nifun pe ko yee fawọn ni igbo didi ṣan mọ, wọn ni ko jẹwọ bi oyun ṣe de, lọmọbinrin naa ba jẹwọ pe pasitọ ti mama oun ni ko ṣerapada foun lọjọsi lo loyun.


Iya ọmọbinrin yii tun ṣalaye fawọn ọlọpaa pe oun ko tiẹ tete fura, tori ọmọ naa ko wi kinni kan nigba to dele, ọmọ ọhun ko si ti i bẹrẹ si i ṣe nnkan oṣu tẹlẹ, tori ẹ lo ṣe jẹ pe atoun atọmọ o mọ pe rẹrẹ ti run, pe ina ti jo wọn labẹ aṣọ, afigba ti oyun di oṣu meje, ti ikun tayọ aṣọ, lakara ba tu sepo. Wọn beere ibi tọmọ to wa ni ipele keji nileewe girama akọkọ (JSS 2), ti wọn forukọ bo laṣiiri yii pe ta lo fun un loyun, sibẹ ko sọrọ, ko jẹwọ, rabaraba lo n sọ titi toyun naa fi pe oṣu mẹsan-an, to si bimọ ninu oṣu Kẹfa, oṣu Juunu, ọdun yii. Lẹyin tọmọ ti ke, tiyaa si ti fọhun, lawọn mọlẹbi bẹrẹ si i lọ iya ikoko naa nifun pe ko yee fawọn ni igbo didi ṣan mọ, wọn ni ko jẹwọ bi oyun ṣe de, lọmọbinrin naa ba jẹwọ pe pasitọ ti mama oun ni ko ṣerapada foun lọjọsi lo loyun. Eyi lo mu iya ọmọbinrin naa lọọ fẹjọ sun ni tọlọpaa. DPO ẹka ileeṣẹ ọlọpaa Owode-Ẹgba, CSP Ọlasunkanmi Popoọla, ni kawọn ọtẹlẹmuyẹ tẹle mama naa lọ sọdọ ojiṣẹ Ọlọrun yii, wọn de ṣọọṣi rẹ, wọn si mu un. Ẹsin ki i jẹ oko abẹ ẹ la gbọ tawọn agba n powe, ṣugbọn nigba ti wọn bi Micheal leere ọrọ, ko jampata o, o ni loootọ ni, Oluṣọ-aguntan lo fi aguntan abẹ ẹ panu, amọ o tun ni ki i ṣẹbi oun naa ṣa o, Eṣu lo jẹbi, iṣẹ Eṣu ni.


Eyi lo mu iya ọmọbinrin naa lọọ fẹjọ sun ni tọlọpaa. DPO ẹka ileeṣẹ ọlọpaa Owode-Ẹgba, CSP Ọlasunkanmi Popoọla, ni kawọn ọtẹlẹmuyẹ tẹle mama naa lọ sọdọ ojiṣẹ Ọlọrun yii, wọn de ṣọọṣi rẹ, wọn si mu un. Ẹsin ki i jẹ oko abẹ ẹ la gbọ tawọn agba n powe, ṣugbọn nigba ti wọn bi Micheal leere ọrọ, ko jampata o, o ni loootọ ni, Oluṣọ-aguntan lo fi aguntan abẹ ẹ panu, amọ o tun ni ki i ṣẹbi oun naa ṣa o, Eṣu lo jẹbi, iṣẹ Eṣu ni. Wọn tun beere lọwọ ọmọbinrin naa pe ki lo fa a ti ko tete jẹwọ fawọn obi ẹ, o ni pasitọ lo fa a, tori o ti kilọ gidigidi foun lẹyin to dide lori oun lọjọsi pe wiwo lẹnu awo n wo o, oun o gbọdọ sọ ohun to ṣẹlẹ fẹnikan, titi kan mama oun, tori toun ba fi le sọ pẹnrẹn, ajalu ati arelu loun fi n ṣere yẹn, eyi lo jẹ ko ṣoro foun lati sọrọ naa bi wọn ṣe n bi oun leere. Ṣa, Pasitọ Micheal Adeyẹmi ti wa lakolo awọn ọlọpaa, ibẹ lo ti n ṣe iṣẹ ajihinrere ẹ lasiko yii, to si n ran awọn atọpinpin lọwọ lẹnu iṣẹ iwadii wọn. Kọmiṣanna ọlọpaa ipinlẹ Ogun, CP Lanre Bankọle ti paṣẹ pe ki wọn tete pari iwadii, tori afurasi ọdaran gbọdọ tun alaye ati arojare ẹ sọ fadajọ laipẹ.


Wọn tun beere lọwọ ọmọbinrin naa pe ki lo fa a ti ko tete jẹwọ fawọn obi ẹ, o ni pasitọ lo fa a, tori o ti kilọ gidigidi foun lẹyin to dide lori oun lọjọsi pe wiwo lẹnu awo n wo o, oun o gbọdọ sọ ohun to ṣẹlẹ fẹnikan, titi kan mama oun, tori toun ba fi le sọ pẹnrẹn, ajalu ati arelu loun fi n ṣere yẹn, eyi lo jẹ ko ṣoro foun lati sọrọ naa bi wọn ṣe n bi oun leere. Ṣa, Pasitọ Micheal Adeyẹmi ti wa lakolo awọn ọlọpaa, ibẹ lo ti n ṣe iṣẹ ajihinrere ẹ lasiko yii, to si n ran awọn atọpinpin lọwọ lẹnu iṣẹ iwadii wọn. Kọmiṣanna ọlọpaa ipinlẹ Ogun, CP Lanre Bankọle ti paṣẹ pe ki wọn tete pari iwadii, tori afurasi ọdaran gbọdọ tun alaye ati arojare ẹ sọ fadajọ laipẹ.


Ọwọ tẹ Christiana, ileeṣẹ ti wọn ti n ta ọmọ ìkókó lo da silẹ l’Agbado

Gbenga Amos, Ogun Akolo ọlọpaa ipinlẹ Ogun lobinrin kan, Christiana D’ivoire Iyama, ati ọmọbinrin kan, Margaret Ogwu, wa bayii. Ọjọ kẹtadinlọgbọn, oṣu Kẹjọ, to kọja yii lọwọ ba wọn nibi ti wọn ti n ṣe okoowo buruku kan. Niṣe ni wọn ko awọn ọmọbinrin jọ, ti wọn haaya ọkunrin lati fun wọn loyun bẹẹrẹbẹ, bawọn ọmọbinrin si ṣe n bimọ bii ẹlẹdẹ ni Christiana n ta awọn ẹjẹ ọrun naa fawọn kọsitọma ẹ ti wọn fẹẹ fọmọ ṣetutu ọla. Olobo kan lo ta awọn ọlọpaa gẹgẹ bii alaye ti Alukoro wọn, SP Abimbọla Oyeyẹmi, ṣe, o lawọn ti wọn fura si iwa ọdaju to n waye nile kan to wa ni Ojule kẹrin, Opopona Ibrahim Famuyiwa, l’Agbado, ni wọn fi ọrọ naa to awọn agbofinro leti. Loju-ẹsẹ ni SP Awoniyi Adekunle, DPO ẹka ileeṣe ọlọpaa to wa l’Agbado, atawọn ẹmẹwa ẹ ti lọ sile naa, tọwọ si ba awọn afurasi ọdaran meji yii. Wọn ni Christiana ni ọga agba to gba awọn ọmọbinrin naa siṣẹ, to n sanwo oṣu fun wọn, to si n haaya awọn ọkunrin oriṣiiriṣii lati maa ba wọn laṣepọ ki wọn le loyun, koun le maa ri awọn ọmọ ti wọn bi naa lu ta ni gbanjo fawọn ti wọn nilo ọmọọwọ lati fi i ṣe oogun owo. Ninu iwadii wọn, Margaret jẹwọ pe ọmọ kan loun ṣi bi, o ni boun ṣe n rọbi lọwọ ni Christiana ti fa ọmọ naa yọ labẹ oun, to si gbe e lọ tẹjẹtẹjẹ, o lọọ ta a fun kọsitọma ẹ kan to ti n duro de e ni ẹgbẹrun lọna irinwo Naira (N400,000).


Loju-ẹsẹ ni SP Awoniyi Adekunle, DPO ẹka ileeṣe ọlọpaa to wa l’Agbado, atawọn ẹmẹwa ẹ ti lọ sile naa, tọwọ si ba awọn afurasi ọdaran meji yii. Wọn ni Christiana ni ọga agba to gba awọn ọmọbinrin naa siṣẹ, to n sanwo oṣu fun wọn, to si n haaya awọn ọkunrin oriṣiiriṣii lati maa ba wọn laṣepọ ki wọn le loyun, koun le maa ri awọn ọmọ ti wọn bi naa lu ta ni gbanjo fawọn ti wọn nilo ọmọọwọ lati fi i ṣe oogun owo. Ninu iwadii wọn, Margaret jẹwọ pe ọmọ kan loun ṣi bi, o ni boun ṣe n rọbi lọwọ ni Christiana ti fa ọmọ naa yọ labẹ oun, to si gbe e lọ tẹjẹtẹjẹ, o lọọ ta a fun kọsitọma ẹ kan to ti n duro de e ni ẹgbẹrun lọna irinwo Naira (N400,000). O tun ṣalaye pe ọga awọn yii ti ta ọmọ mẹta latọdọ awọn ọmọbinrin mi-in to fi n ṣowo ọmọ bibi ta ọhun. Kọmiṣanna ọlọpaa ipinlẹ Ogun, CP Lanre Bankọle, ti ni kawọn ọtẹlẹmuyẹ tubọ ṣiṣẹ iwadii to lọọrin lori iṣẹlẹ yii. Lẹyin iwadii lawọn afurasi ọdaran naa maa kawọ pọnyin rojọ niwaju adajọ.


O tun ṣalaye pe ọga awọn yii ti ta ọmọ mẹta latọdọ awọn ọmọbinrin mi-in to fi n ṣowo ọmọ bibi ta ọhun. Kọmiṣanna ọlọpaa ipinlẹ Ogun, CP Lanre Bankọle, ti ni kawọn ọtẹlẹmuyẹ tubọ ṣiṣẹ iwadii to lọọrin lori iṣẹlẹ yii. Lẹyin iwadii lawọn afurasi ọdaran naa maa kawọ pọnyin rojọ niwaju adajọ.


O ma ṣe o, gbajumọ oṣere tiata binu gbe majele jẹ

Faith Adebọla Inu ibanujẹ ati idaro lawọn mọlẹbi, ọrẹ ati alajọṣe irawọ oṣere tiata ilẹ wa kan, Esther Nwachukwu, wa lasiko yii, pẹlu iku ojiji ti ọmọbinrin arẹwa naa ku, bẹẹ ni wọn n ṣe kayeefi lori iku to pa a, tori niṣe ni wọn lo para ẹ, majele lo gbe jẹ. Iṣẹlẹ ibanujẹ to waye lopin ọsẹ to lọ yii, bẹrẹ si i ja ranyin lori ẹrọ ayelujara, nigba ti mọlẹbi oloogbe naa, Ifeoma Nwachukwu, fidi iṣẹlẹ ọhun mulẹ pe loootọ ni aunti oun ti jade laye. Tori bọrọ naa ṣe ba wọn lojiji, awọn ololufẹ oloogbe naa kọkọ ro pe ẹfẹ buruku ni Ifeoma n ṣe, afi bi ọrọ ti wọn pe ni ṣereṣere naa ṣe ja si ootọ, wọn ni majele lo pa a. Bo tilẹ jẹ pe inu fiimu elede Gẹẹsi ni onitiata yii ti kopa, o jẹ oṣere to jafafa lagbo awọn oṣere. Awọn eeyan si maa n gbadun rẹ ninu fiimu to ti ṣere. Lawọn igba kan, awuyewuye dide nipa oṣere yii, nigba to lọọ ya aworan oṣere-kunrin onitiata ẹgbẹ ẹ tawọn eeyan mọ si Junior Pope sara ẹ, eyi si bi iyawo ọkunrin naa, Jeniffer Awele, ninu. Ṣa, iwadii ti n lọ lori ohun to ṣokunfa bi oloogbe yii ṣe gbẹmi ara ẹ.


Ṣẹgun Oni wọ alaga ajọ eleto idibo ipinlẹ Ekiti lọ sile-ẹjọ

Taofeek Surdiq, Ado-Ekiti Fun bo ṣe tapa si asẹ ile-ẹjọ, oludije fun ipo gomina eto idibo oṣu Kẹfa, ọdun yii, ninu ẹgbẹ Ẹlẹṣin (SDP) nipinlẹ Ekiti, Oloye Ṣẹgun Oni, ti wọ alaga ajọ eleto idibo nipinlẹ naa, Dokita Adeniran Tẹla, lọ sile-ẹjọ fun titapa sofin kootu to n gbọ ẹsun lori eto idibo naa. Oni to jẹ gomina ipinlẹ naa tẹlẹ, sọ ninu iwe ẹsun naa pe alaga ajọ eleto idibo ipinlẹ Ekiti ko bọwọ fun ofin ile-ẹjọ naa pẹlu bi ko ṣe faaye gba oun ati ẹgbẹ oṣelu oun lati ṣe ayẹwo si awọn ohun eelo ti wọn lo lakooko eto idibo naa gẹgẹ bi ile-ẹjọ ṣe paṣẹ. Ṣaaju lo ti kọkọ kọ iwe ifẹhonuhan kan lọjọ kọkandinlọgbọn, oṣu Kẹjọ, ọdun 2022, si alaga gbogbogboo ajọ eleto idibo, Ọjọgbọn Mahmoud Yakubu, nibi to ti fẹsun kan Dokita Tẹla ati awọn oṣiṣẹ ajọ naa l’Ekiti pe wọn fẹẹ ṣe oun gbogbo lati ri i pe wọn doju igbẹjọ ti oun pe ta ko esi idibo naa bolẹ. Nigba to n ba awọn akọroyin sọrọ nibi ipade oniroyin kan to pe lopin ọsẹ to kọja, agbẹjọro to ṣaaju ikọ awọn lọọya rẹ, Ọgbẹni Owoṣeeni Ajayi, sọ pe awọn gbe igbesẹ lati pe alaga ajọ eleto idibo ipinlẹ Ekiti lẹjọ pẹlu bo ṣe sọ fun Ṣẹgun Oni pe ko lọọ gba aṣẹ lati olu ileeṣẹ ajọ naa l’Abuja ko too le ṣayẹwo si oun eelo eto idibo naa. Ajayi sọ pe eleyi jẹ ọna titẹ ofin ile-ẹjọ ati titẹ ofin loju mọlẹ, o fi kun un pe gbogbo iwe to yẹ ki onibaara oun ko silẹ lo ti ko silẹ ni kootu, o ni gbogbo eto idibo ti wọn ti ṣe nipinlẹ naa sẹyin, ipinlẹ Ekiti ni wọn ti ṣe ayẹwo si oun eelo ti wọn lo nipinlẹ naa, ki i ṣe ilu Abuja ni wọn ti lọọ ṣe e. “O jẹ oun iyalẹnu fun wa nitori pe iwe kan ti alaga ajọ eleto idibo ipinlẹ Ekiti kọ lọjọ kejilelogun, oṣu Kẹjọ, pe ka lọ si olu ileeṣẹ wọn to wa l’Abuja ka too le ṣe ayẹwo si oun eelo idibo naa lẹyin ti ile-ẹjọ to n gbọ ẹjọ eto idibo ti fun wa ni aṣẹ lati ṣe ayẹwo naa. “Lati igba ti ijọba awa-ara-wa ti pada si orilẹ ede Naijiria, ko si ẹgbẹ kan to lọọ ṣe ayẹwo si oun eelo idibo ni ilu Abuja, eleyii jẹ ọna lati tẹ ofin loju, eleyii fihan pe alaga ajọ eleto idibo nipinlẹ Ekiti ko bọwọ fun ofin ile-ẹjọ.